ՀԱՍՏԱՏՎԱԾ ԵՆ

Եվրասիական տնտեսական բարձրագույն խորհրդի  
2020 թվականի դեկտեմբերի 11-ի թիվ 12 որոշմամբ

Մինչեւ 2025 թվականը եվրասիական տնտեսական ինտեգրման զարգացման ՌԱԶՄԱՎԱՐԱԿԱՆ ՈՒՂՂՈՒԹՅՈՒՆՆԵՐԸ

I. Ընդհանուր դրույթներ

Սույն Ռազմավարական ուղղությունները պարունակում են Եվրասիական տնտեսական միության մասին 2014 թվականի մայիսի 29-ի պայմանագրով (այսուհետ՝ Պայմանագիր) սահմանված՝ Եվրասիական տնտեսական միության (այսուհետ՝ Միություն) ստեղծման նպատակների եւ խնդիրների իրագործման համար անհրաժեշտ առանցքային միջոցներ ու մեխանիզմներ եւ սահմանում են Միության անդամ պետությունների (այսուհետ՝ անդամ պետություններ) տնտեսական ինտեգրման նոր ձեւերով եւ ոլորտներով դրանք լրացնելու հնարավորությունը: Սույն Ռազմավարական ուղղությունները միտված են «Եվրասիական տնտեսական միության շրջանակներում ինտեգրացիոն գործընթացների հետագա զարգացման մասին» 2018 թվականի դեկտեմբերի 6-ի հռչակագրի (այսուհետ՝ Հռչակագիր) իրագործմանը:

Անդամ պետությունների ինտեգրման զարգացման, տնտեսական զարգացման մակարդակների մոտարկման, տնտեսական համագործակցության ոլորտների ընդլայնման, կարգավորիչ միջավայրի եւ Միության ինստիտուտների կատարելագործման մասով համակարգային որոշումների ընդունումը կապահովի դրա ինտեգրացիոն ներուժի հետագա զարգացումը:

Սույն Ռազմավարական ուղղությունները համապատասխանում են յուրաքանչյուր անդամ պետության ազգային տնտեսական շահերին, կայուն եւ ներառական տնտեսական զարգացման նպատակներին: Դրանցով նախատեսվում են անդամ պետությունների տնտեսությունների առաջանցիկ զարգացման, ներդրումային եւ նորարարական ակտիվության վերելքի, Միության մրցունակության եւ գիտաարտադրական ներուժի բարձրացման, համաշխարհային առեւտրատնտեսական համակարգում դրա կշռի ավելացման համար պայմանների ստեղծում: Անդամ պետությունների տնտեսությունների ներդաշնակ զարգացման, ինչպես նաեւ զարգացման մակարդակների մոտարկման ապահովման նպատակով անհրաժեշտ է անդամ պետությունների տնտեսական զարգացմանը նպատակային աջակցության ճկուն մեխանիզմների մշակում:

Հռչակագրի համապատասխան դրույթների իրագործման համար անհրաժեշտ՝ սույն Ռազմավարական ուղղություններով նախատեսված միջոցները եւ մեխանիզմները թույլ կտան՝

ավարտին հասցնել Միասնական տնտեսական տարածքի ձեւավորումը, այդ թվում՝ անդամ պետությունների համար զգայուն ոլորտներում միասնական շուկաների արագացված գործարկման միջոցով.

որոշել առաջացող հարցերի համատեղ կարգավորման հնարավորությունները՝ փոխադարձ առեւտրում բացառումները եւ սահմանափակումները նվազեցնելու եւ խոչընդոտների առաջացում թույլ չտալու նպատակով.

ընդլայնել տնտեսական ինտեգրացիոն փոխգործակցության ոլորտների ցանկը.

սահմանել ճյուղային քաղաքականությունների նկատմամբ մոտեցումները (համակարգված/համաձայնեցված/միասնական).

ամրապնդել Միության միջազգային իրավասուբյեկտությունը եւ դրա հեղինակությունն աշխարհում.

սահմանել Կոլեգիայի անդամների եւ Եվրասիական տնտեսական հանձնաժողովի (այսուհետ՝ Հանձնաժողով) պաշտոնատար անձանց՝ վերջիններիս կողմից Միության իրավունքի պահպանման եւ Միության մարմինների ակտերի կատարման համար պատասխանատվության համակարգը:

Սույն Ռազմավարական ուղղություններով նախատեսված միջոցների եւ մեխանիզմների իրագործումը կնպաստի ինտեգրման մասնակիցների կողմից լրացուցիչ ուղղակի եւ անուղղակի տնտեսական օգուտների եւ առավելությունների ստացմանը:

Սույն Ռազմավարական ուղղությունները կենտրոնացած են եվրասիական տնտեսական ինտեգրման հետեւյալ առանցքային ոլորտների ներուժի իրագործման վրա:

Միության՝ զարգացման նորարարական ուղուն անցումը ենթադրում է ներդրումային ակտիվության բարձրացում եւ անդամ պետությունների տնտեսությունների արդիականացում՝ նոր տեխնոլոգիական տնտեսաձեւի հիման վրա: Դրա համար պլանավորվում է ընդլայնել գիտատեխնոլոգիական եւ տնտեսական զարգացման կանխատեսման եւ ռազմավարական պլանավորման համակարգ:

Հաշվի առնելով թվային տեխնոլոգիաների մշտական զարգացման միտումը եւ անդամ պետությունների միջեւ փոխգործակցության մակարդակի բարձրացման անհրաժեշտությունը՝ պետք է շարունակել ինտերնետ թրաֆիկի, այդ թվում՝ տարանցիկ անարգել մատչելիության ապահովման աշխատանքը։

Միության գիտատեխնիկական ներուժի ակտիվացումը եւ ավելացումը ենթադրում են համատեղ նորարարական ծրագրերի եւ նորարարական նախագծերի մշակում՝ անդամ պետությունների արդյունաբերության, գյուղատնտեսության եւ տնտեսության այլ ճյուղերի մրցունակության բարձրացման նպատակով։ Այս ուղղությամբ տարվող աշխատանքը պետք է լրացվի անդամ պետությունների ձեռնարկությունների արտադրական կոոպերացիայի եւ արդյունաբերական համագործակցության մեխանիզմների ձեւավորմամբ, ինչը նախատեսում է կոոպերացիոն նախագծերի, համատեղ ներդրումների վարկավորման ճկուն գործիքների կիրառում՝ Միությունում ավելացված արժեքի արտադրական-տեխնոլոգիական շղթաներ ստեղծելու համար, այդ թվում՝ գործող ինստիտուտների՝ Զարգացման եվրասիական բանկի, Կայունացման եւ զարգացման եվրասիական հիմնադրամի եւ «Աստանա» միջազգային ֆինանսական կենտրոնի հաշվին։

Միության ներքին շուկայում եւ համաշխարհային հարթակներում բարեհաջող աշխատանքի համար անհրաժեշտ է շարունակել աշխատել համատեղ եվրասիական կորպորացիաների ստեղծման հարցի շուրջ, որոնք անդամ պետությունների՝ արտաքին շուկաներ դուրս գալու դեպքում թույլ կտան աշխատել փոխգործակցությամբ եւ փոխըմբռնմամբ։ Արտադրության տեղայնացման մակարդակի բարձրացմանը եւ ներմուծման փոխարինմանը կնպաստի համատեղ ֆինանսաարդյունաբերական խմբերի եւ եվրասիական անդրազգային կորպորացիաների ձեւավորումը։ Նախեւառաջ՝ համատեղ մասշտաբային բարձրտեխնոլոգիական նախագծերի իրագործման համար, որոնք կարող են դառնալ եվրասիական ինտեգրման խորհրդանիշը։

Հավասարակշռված ագրարային շուկայի ձեւավորումը ենթադրում է ագրոարդյունաբերական ոլորտում ինտեգրացիոն գործընթացների զարգացում, որը հետապնդում է գյուղատնտեսական արտադրանքի արտադրության ավելացման, դրա մրցունակության բարձրացման եւ պարենային անվտանգության ապահովման նպատակներ։

Միության ընդհանուր ֆինանսական շուկայի ձեւավորումն ուղղված է լինելու անդամ պետությունների ընկերությունների եւ քաղաքացիների համար ֆինանսական ծառայությունների մատչելիությանը, որակի մակարդակի բարձրացմանը եւ լրակազմի ընդլայնմանը, ինչպես նաեւ անդամ պետությունների ֆինանսական հատվածի աճի եւ արդյունավետության բարձրացման ապահովմանը եւ բարձրացմանը, այդ շուկայում մրցակցության զարգացմանը։

Տրանսպորտի եւ ենթակառուցվածքի զարգացումը միտված է միասնական տրանսպորտային տարածքի հետեւողական եւ փուլային ձեւավորմանը՝ մրցակցության, թափանցիկության, անվտանգության, հուսալիության, մատչելիության եւ էկոլոգիականության սկզբունքներից ելնելով՝ ժամանակակից միջազգային ստանդարտների կիրառմամբ. անդրմայրցամաքային եւ միջպետական տրանսպորտային միջանցքների ստեղծմանը. անդամ պետությունների ձեռնարկությունների համար տրանսպորտային ծառայությունների տրամադրման ոչ խտրական հնարավորությունների ապահովմանը. «Արեւելք-Արեւմուտք» եւ «Հյուսիս-Հարավ» ուղղություններով, այդ թվում՝ «Մեկ գոտի-մեկ ուղի» չինական նախաձեռնությամբ կապակցման շրջանակներում անդամ պետությունների տարածքներում տրանսպորտային ենթակառուցվածքի ստեղծմանը եւ զարգացմանը. տրանսպորտի ոլորտում անդամ պետությունների լիազորված մարմինների սերտ փոխգործակցության միջոցով համագործակցության խորացման նպատակով միջազգային ավտոմոբիլային բեռնափոխադրումների ազատականացման նպատակահարմարության մասին հարցի մշակմանը։

Մշտական ռազմավարական ուղղությունն է խոչընդոտների լրիվ վերացումը եւ բացառումների ու սահմանափակումների առավելագույն կրճատումը եւ մրցակցության ընդհանուր սկզբունքների ու կանոնների պահպանման ապահովումը Միության ներքին շուկայում ապրանքների, ծառայությունների, կապիտալի եւ աշխատուժի ազատ տեղաշարժի համար։ Այդ ոլորտում առկա պայմանավորվածությունների ամբողջ ծավալով կատարումը կամրապնդի Միության գործունեության հիմքերը, իսկ Միության շրջանակներում խոչընդոտների բացակայությունը կբարձրացնի անդամ պետությունների ինչպես միմյանց, այնպես էլ Հանձնաժողովի նկատմամբ վստահության մակարդակը։

Անհրաժեշտ է համալիր կերպով կատարելագործել Միությունում սանիտարական, անասնաբուժասանիտարական եւ կարանտինային բուսասանիտարական միջոցների տեխնիկական կարգավորման եւ կիրառման համակարգը՝ նախեւառաջ՝ Միության ընդհանուր շուկան ոչ անվտանգ արտադրանքից պաշտպանելու արդյունավետ մեխանիզմի ստեղծման, Միության շրջանակներում կարգավորվող արտադրանքի նկատմամբ միասնական պարտադիր պահանջների սահմանման եւ անդամ պետություններում Միության տեխնիկական կանոնակարգերի կիրառման նկատմամբ միատեսակ մոտեցման ապահովման, Միության ընդհանուր շուկայում շրջանառության մեջ դրված արտադրանքի որակի եվրասիական համակարգի ստեղծման, ստանդարտացման եւ չափագիտության համակարգային զարգացման ապահովման, հավատարմագրված կազմակերպությունների (համապատասխանության գնահատման մարմինների) գործունեության արդյունքների նկատմամբ վստահության բարձրացման ապահովման նպատակով հսկողության մեխանիզմների կատարելագործման, միջազգային ստանդարտների եւ առաջարկությունների հաշվառմամբ ռիսկի վերլուծության հիման վրա սանիտարական, անասնաբուժասանիտարական եւ կարանտինային բուսասանիտարական միջոցառումների մասով Միության իրավունքի կատարելագործման միջոցով։

Անհրաժեշտ է դեղամիջոցների եւ բժշկական արտադրատեսակների ընդհանուր շուկաների արդյունավետ գործելու համար պայմանների հետագա զարգացումը։

Միությունում մաքսային կարգավորման կատարելագործումը ենթադրում է մաքսային կարգավորման գործում թվային տեխնոլոգիաների կիրառման ընդլայնում եւ առանց պաշտոնատար անձանց մասնակցության մաքսային գործառնությունների ավտոմատ կատարումն ապահովող տեխնոլոգիաների ներդրում. Եվրասիական տնտեսական միության մաքսային օրենսգրքի կատարելագործում՝ հաշվի առնելով դրա կիրառման պրակտիկան եւ Միության մարմինների ակտերում համապատասխան փոփոխությունների կատարումը. մաքսային գործառնությունների կատարման եւ մաքսային հսկողության անցկացման միասնական ստանդարտի ապահովում. մաքսային մարմինների եւ արտաքին տնտեսական գործունեության մասնակիցների միջեւ էլեկտրոնային փաստաթղթերի շրջանառության միասնականացում։

Միությունում մաքսային-սակագնային կարգավորման կատարելագործումն ուղղված է լինելու դրա միասնականության ապահովմանը, ինչպես նաեւ Եվրասիական տնտեսական միության միասնական մաքսային սակագնից հանումների վերացմանը։

Պետական գնումների հավասար մատչելիության ապահովմանը կնպաստեն անդամ պետություններում պետական գնումների լիարժեք թվայնացմանն ուղղված համալիր միջոցառումների մշակումը, գնումների տեղեկատվական մատչելիությունն ու թափանցիկությունը, այդ թվում՝ գնումների մասին տեղեկատվության, անբարեխիղճ մատակարարների ռեեստրին եւ գնումների ոլորտում անդամ պետությունների նորմատիվ իրավական ակտերի անարգել եւ անվճար մատչելիության կազմակերպման միջոցով, բանկային երաշխիքների փոխադարձ ճանաչումը, ազգային ռեժիմներից բացառումների կրճատումը։

Սպառողների իրավունքների պաշտպանության ոլորտում պլանավորվում է սպառողների իրավունքների պաշտպանության եւ ապրանքների ու ծառայությունների որակի ապահովման մասով անդամ պետությունների համատեղ գործողությունների ծրագրի մշակում. բարեխիղճ գործարար գործելակերպի ընդհանուր չափանիշների մշակում եւ Հանձնաժողովի առաջարկությունների հիման վրա սպառողների իրավունքների պաշտպանության ոլորտում անդամ պետությունների օրենսդրության հետագա ներդաշնակեցում։

Հարկային վարչարարության ոլորտում աշխատանքն ուղղված է լինելու հարկային մարմինների ծառայողական գործառույթների զարգացմանը, ինչպես նաեւ հարկ վճարողների թվային նույնականացմանը։ Այդ մոտեցմամբ կապահովվի ապրանքների եւ ծառայությունների փոխադարձ առեւտրում անուղղակի հարկերի գանձման համակարգի եւ հարկային մարմինների անդրսահմանային տեղեկատվական փոխգործակցության կատարելագործում, հարկային վարչարարության վերլուծական գործիքների կատարելագործում եւ ժամանակակից տեղեկատվական-հաղորդակցական տեխնոլոգիաների հիման վրա ռիսկերի կառավարման համակարգի զարգացում։

Աշխատանքային միգրացիայի ոլորտում ինտեգրման հեռանկարային ուղղություններն են Միության շրջանակներում աշխատանքային ռեսուրսների ազատ տեղաշարժի հետագա ապահովումը. անդամ պետություններում աշխատավորներին աշխատանքի տեղավորմանը եւ զբաղվածությանն աջակցելը. աշխատավորների եւ նրանց ընտանիքների անդամների՝ աշխատանքի տեղավորման պետությունում կացության բարենպաստ պայմանների ստեղծումը. անդամ պետությունների կրթության համակարգերի եւ ծրագրերի համադրելիության վերլուծության անցկացումը. անդամ պետությունների կողմից մասնագիտական գործունեության տարբեր տեսակներում մասնագետների որակավորումների հետեւողական մոտարկման անհրաժեշտության մասին հարցի մշակումը, ինչպես նաեւ անդամ պետությունների աշխատավորներին եւ նրանց ընտանիքների անդամներին բժշկական ծառայությունների մատուցումը։

Միության սահմաններից դուրս աշխատանքային ռեսուրսների արտահոսքի դադարեցման համար ներդրված են միջոցներ՝ ուղղված անդամ պետությունների տնտեսությունների գիտելիքահենք ճյուղերում ինտեգրման զարգացմանը, կրթական ծրագրերի իրականացման ժամանակ բուհերի ցանցային փոխգործակցության պրակտիկայի ընդլայնմանը եւ կրթության մասին պաշտոնական փաստաթղթերի տեղեկատվական մատչելիության ապահովմանը։

Սպորտի ոլորտում աշխատանքն ուղղված է լինելու քաղաքացիների համար տվյալ ոլորտում ժամանակակից նվաճումների մատչելիության ապահովմանը, ինչպես նաեւ ֆիզիկական կուլտուրայի եւ սպորտի ոլորտում մասնագետների պատրաստման, վերապատրաստման եւ որակավորման բարձրացման գործում փոխգործակցության հնարավորությունների ուսումնասիրությանը։

Գերակա խնդիր է անդամ պետությունների տնտեսական համագործակցության զարգացումը եւ զբոսաշրջային գրավչության ներուժի իրագործումը։

Ինտեգրացիոն գերակայություններից մեկն է էներգախնայողության եւ էներգաարդյունավետության բարձրացումը, առկա էկոլոգիական խնդիրների լուծումը եւ կայուն զարգացման ապահովումը։ Այդ ոլորտում ենթադրվում է նոր տեխնոլոգիաների եւ նորարարությունների, այդ թվում՝ «կանաչ» տեխնոլոգիաների, էներգիայի վերականգնվող աղբյուրների, շրջաբերական տնտեսության, կենսաինժեներիայի եւ նանոտեխնոլոգիաների մոդելների ստեղծմանը եւ օգտագործմանն ուղղված ջանքերի միավորում։

Միության ընդլայնումը եւ արտասահմանյան երկրների եւ միջազգային կազմակերպությունների հետ տնտեսական համագործակցության ուժեղացումը թույլ կտան Միությանը՝ որպես ժամանակակից աշխարհի զարգացման առավել նշանակալի կենտրոններից մեկին, ապահովելու բազմակողմանի երկխոսություն եւ բազմաձեւաչափ համագործակցություն շահագրգիռ երկրների, այդ թվում՝ Անկախ Պետությունների Համագործակցության (ԱՊՀ) անդամ պետությունների հետ, ներառյալ՝ Միությանն առընթեր դիտորդ պետության ինստիտուտի ներուժի օգտագործումը. եվրասիական տարածքում ինտեգրացիոն գործընթացների կապակցման համակարգված աշխատանքի անցկացումը, ներառյալ՝ մասնակիցների միջեւ առեւտրային հարաբերությունների ազատականացումը, տրանսպորտային-լոգիստիկ ենթակառուցվածքի համատեղ զարգացումը եւ Եվրասիական մեծ գործընկերության գաղափարի շրջանակներում տնտեսական փոխգործակցության այլ հարցեր. Միության եւ համատեղ նախագծերի իրագործմանն ուղղված՝ «Մեկ գոտի-մեկ ուղի» չինական նախաձեռնության կապակցումը. Միության՝ Շանհայի համագործակցության կազմակերպության, Հարավարեւելյան Ասիայի պետությունների ասոցիացիայի հետ փոխգործակցության ամրապնդումը, Եվրոպական միության եւ այլ ինտեգրացիոն միությունների եւ պետությունների հետ երկխոսության կարգավորումը, որոնց հետ փոխգործակցությունը փոխադարձ տնտեսական շահ է ներկայացնում. Տնտեսական համագործակցության եւ զարգացման կազմակերպության (ՏՀԶԿ) հետ համագործակցության ընդլայնումը։

Սույն Ռազմավարական ուղղությունների իրագործման միջոցների իրականացման եւ մեխանիզմների կիրառման համար պահանջվում է Միության մարմինների մի շարք ակտերի եւ դրանց իրագործման կոնկրետ նորմեր պարունակող՝ անդամ պետությունների նորմատիվ իրավական ակտերի ընդունումը։ Դրա համար անհրաժեշտ են անդամ պետությունների գործողությունների համակարգման ամրապնդումը, առաջացող հարցերի եւ խնդիրների որոշման ժամանակ թափանցիկությունը եւ վստահությունը, ընդհանուր արդյունքի համար պատասխանատվության արմատական բարձրացումը։

Սույն Ռազմավարական ուղղությունների իրագործման համակարգման, մոնիթորինգի եւ նորմատիվ իրավական ապահովման նպատակներով անհրաժեշտ է Հանձնաժողովին սույն Ռազմավարական ուղղությունների իրագործման միջոցներին եւ մեխանիզմներին համապատասխան լրացուցիչ լիազորություններով օժտելը։

Հանձնաժողովի աշխատանքի արդյունավետության բարձրացման, Հանձնաժողովի խորհրդի բեռնաթափման, ինտեգրման կառավարման գործում մասնագիտացման ուժեղացմանն են միտված Հանձնաժողովի պաշտոնատար անձանց եւ աշխատակիցների նկատմամբ որակավորման պահանջների կատարելագործումը. Հանձնաժողովի կադրային կազմի ձեւավորման ընթացակարգերի արդյունավետության բարձրացումը. արդյունքին կողմնորոշված՝ Հանձնաժողովի կոլեգիայի եւ Հանձնաժողովի դեպարտամենտների անդամների աշխատանքի արդյունավետության գնահատման հստակ համակարգի ձեւավորումը՝ որոշումների կատարման հսկողության մեխանիզմների օպտիմիզացման, մոտիվացիոն մեխանիզմների ներդրման միջոցով. գիտական հետազոտությունների վրա ծախսերի օպտիմիզացումը։

Սույն Ռազմավարական ուղղությունների միջոցներին եւ մեխանիզմներին համապատասխան՝ Հանձնաժողովին լրացուցիչ լիազորություններով օժտելը պետք է ուղեկցվի դրա պատասխանատվության, կարգապահության, կադրային կազմի, աշխատանքի թափանցիկության եւ անդամ պետություններին հաշվետվողականության ուժեղացմամբ։ Հանձնաժողովի կոլեգիայի անդամները, Հանձնաժողովի պաշտոնատար անձինք, Միության դատարանները պետք է պատասխանատվություն կրեն իրենց բոլոր գործողությունների եւ իրենց կողմից ընդունվող որոշումների համար, ինչպես նաեւ իրենց գործառույթների կատարման ժամանակ իրենց կողմից ստանձնած պարտավորությունների համար։

Միության բարեհաջող գործունեության համար անհրաժեշտ է կատարելագործել Միության իրավունքը, իրականացնել դրա «գույքագրումը» եւ անհրաժեշտության դեպքում համապատասխանեցնել միմյանց հետ Միության մարմինների իրավական ակտերը։

Պայմանագրի դրույթների կատարելագործումն իրականացվելու է Միության՝ որպես լիաձեւաչափ ինտեգրացիոն միավորման, բազմակողմանի զարգացման եւ ամրապնդման նպատակով, որն իր առջեւ նպատակ է դնում անդամ պետությունների տնտեսությունների կայուն զարգացման համար պայմանների ստեղծումը՝ ելնելով գլոբալ տնտեսության պայմաններում անդամ պետությունների բնակչության կենսամակարդակի բարձրացման, «չորս ազատությունների» տարածքի (Միության շրջանակներում ապրանքների, ծառայությունների, կապիտալի եւ աշխատանքային ռեսուրսների միասնական շուկայի) ձեւավորման ապահովման եւ տնտեսությունների բազմակողմանի արդիականացման, համագործակցության եւ մրցունակության բարձրացման շահերից։

Անդամ պետությունները միասնական են այն բանում, որ ինտեգրման հետագա զարգացումը, փոխադարձ առեւտրի եւ համատեղ ներդրումների աճը, գիտատեխնիկական համագործակցությունը, ենթակառուցվածքի զարգացումը, ձեռնարկությունների համագործակցության ընդլայնումը նպաստելու են կայուն զարգացմանը, ինտեգրացիոն փոխգործակցության դինամիկ կերպով ուժեղացման եւ Միության ինստիտուտների կողմից լավագույն համաշխարհային մոտեցումների, ձեւաչափերի եւ պրակտիկաների գործնական ադապտացման հիման վրա անդամ պետությունների տնտեսական զարգացման մակարդակների մոտարկմանը։

Սույն Ռազմավարական ուղղությունների իրագործման միջոցները եւ մեխանիզմները լրացնում եւ զարգացնում են Միության մարմինների՝ ռազմավարական բնույթի արդեն իսկ հաստատված ակտերին համապատասխան իրագործման համար պլանավորված միջոցառումները։

Արդյունաբերությունում եւ ագրոարդյունաբերական համալիրում՝

Եվրասիական տնտեսական բարձրագույն խորհրդի 2013 թվականի մայիսի 29-ի թիվ 35 որոշմամբ հաստատված՝ Մաքսային միության եւ Միասնական տնտեսական տարածքի անդամ պետությունների համաձայնեցված (համակարգված) ագրոարդյունաբերական քաղաքականության հայեցակարգը.

Եվրասիական միջկառավարական խորհրդի 2015 թվականի սեպտեմբերի 8-ի թիվ 9 որոշմամբ հաստատված՝ Եվրասիական տնտեսական միության շրջանակներում արդյունաբերական համագործակցության հիմնական ուղղությունները։

Էներգետիկայի ոլորտում՝

Եվրասիական տնտեսական բարձրագույն խորհրդի 2015 թվականի մայիսի 8-ի թիվ 12 որոշմամբ հաստատված՝ Եվրասիական տնտեսական միության ընդհանուր էլեկտրաէներգետիկ շուկայի ձեւավորման հայեցակարգը։

Եվրասիական տնտեսական բարձրագույն խորհրդի 2016 թվականի մայիսի 31-ի թիվ 7 որոշմամբ հաստատված՝ Եվրասիական տնտեսական միության գազի ընդհանուր շուկայի ձեւավորման հայեցակարգը.

Եվրասիական տնտեսական բարձրագույն խորհրդի 2016 թվականի մայիսի 31-ի թիվ 8 որոշմամբ հաստատված՝ Եվրասիական տնտեսական միության նավթի եւ նավթամթերքի ընդհանուր շուկաների ձեւավորման հայեցակարգը:

Տրանսպորտի ոլորտում՝

Եվրասիական տնտեսական բարձրագույն խորհրդի 2015 թվականի մայիսի 8-ի թիվ 13 որոշմամբ հաստատված՝ 2016-ից մինչեւ 2025 թվականները Եվրասիական տնտեսական միության անդամ պետություններից մեկում գրանցված փոխադրողների կողմից Եվրասիական տնտեսական միության այլ անդամ պետության տարածքում տեղակայված կետերի միջեւ բեռների ավտոմոբիլային փոխադրումների կատարման փուլ առ փուլ ազատականացման ծրագիրը.

Եվրասիական տնտեսական բարձրագույն խորհրդի 2016 թվականի դեկտեմբերի 26-ի թիվ 19 որոշմամբ հաստատված՝ Եվրասիական տնտեսական միության անդամ պետությունների համակարգված (համաձայնեցված) տրանսպորտային քաղաքականության հիմնական ուղղությունները եւ իրագործման փուլերը:

Մակրոտնտեսական քաղաքականության եւ ֆինանսների ոլորտում՝

Եվրասիական տնտեսական բարձրագույն խորհրդի 2015 թվականի հոկտեմբերի 16-ի թիվ 28 որոշմամբ հաստատված՝ Եվրասիական տնտեսական միության տնտեսական զարգացման հիմնական ուղղությունները.

Եվրասիական տնտեսական բարձրագույն խորհրդի 2019 թվականի հոկտեմբերի 1-ի թիվ 20 որոշմամբ հաստատված՝ Եվրասիական տնտեսական միության ընդհանուր ֆինանսական շուկայի ձեւավորման հայեցակարգը։

Տեխնոլոգիաների ոլորտում՝

Եվրասիական միջկառավարական խորհրդի 2016 թվականի ապրիլի 13-ի թիվ 1 որոշմամբ հաստատված՝ հաստոցաշինության եվրասիական ինժեներական կենտրոնի ստեղծման հայեցակարգը.

Եվրասիական տնտեսական հանձնաժողովի խորհրդի 2018 թվականի մարտի 30-ի թիվ 23 որոշմամբ հաստատված՝ տեխնոլոգիաների տրանսֆերի եվրասիական ցանցի ստեղծման եւ գործունեության հայեցակարգը։

Թվային օրակարգի մասով՝

Եվրասիական տնտեսական բարձրագույն խորհրդի 2015 թվականի մայիսի 8-ի թիվ 19 որոշմամբ հաստատված՝ արտաքին տնտեսական գործունեության կարգավորման համակարգում «մեկ պատուհանի» մեխանիզմի զարգացման հիմնական ուղղությունների իրագործման մասով միջոցառումների ծրագիրը.

Եվրասիական տնտեսական բարձրագույն խորհրդի 2017 թվականի հոկտեմբերի 11-ի թիվ 12 որոշմամբ հաստատված՝ մինչեւ 2025 թվականը Եվրասիական տնտեսական միության թվային օրակարգի իրագործման հիմնական ուղղությունները.

Եվրասիական միջկառավարական խորհրդի 2019 թվականի օգոստոսի 9-ի թիվ 7 որոշմամբ հաստատված՝ անդրսահմանային տեղեկատվական փոխգործակցության հայեցակարգը։

Ծառայությունների ոլորտում՝

ծառայությունների այն հատվածների (ենթահատվածների) ցանկը, որոնցով Եվրասիական տնտեսական միության շրջանակներում ծառայությունների միասնական շուկայի ձեւավորումն իրականացվելու է Եվրասիական տնտեսական բարձրագույն խորհրդի 2015 թվականի հոկտեմբերի 16-ի թիվ 30 որոշմամբ հաստատված՝ ազատականացման պլաններին համապատասխան (անցումային ժամանակահատվածում)։

Միջազգային համագործակցության ոլորտում՝

Եվրասիական տնտեսական բարձրագույն խորհրդի 2019 թվականի հոկտեմբերի 1-ի թիվ 19 որոշմամբ հաստատված՝ 2020 թվականին Եվրասիական տնտեսական միության միջազգային գործունեության հիմնական ուղղությունները։

Անդամ պետությունները ելնում են այն բանից, որ սույն Ռազմավարական ուղղություններով նախատեսված միջոցների եւ մեխանիզմների իրականացումը թույլ կտա լիովին իրագործել Հռչակագրի դրույթները։

II. Ռազմավարական ուղղությունների   
իրագործման միջոցների եւ մեխանիզմների ցանկ

Ուղղություն 1. Խոչընդոտների լրիվ վերացում եւ բացառումների ու սահմանափակումների առավելագույն կրճատում  
Միության ներքին շուկայում ապրանքների, ծառայությունների, կապիտալի եւ աշխատուժի ազատ տեղաշարժի նպատակով

1.1. Անդամ պետությունների կողմից ընդունված պայմանավորվածությունների կատարումը։

1.1.1. Խոչընդոտների վերացման աշխատանքների կատարելագործումը.

Եվրասիական տնտեսական հանձնաժողովի կոլեգիայի 2017 թվականի նոյեմբերի 14-ի թիվ 152 որոշմամբ հաստատված՝ Եվրասիական տնտեսական միության ներքին շուկայում արգելքները՝ խոչընդոտների, բացառումների եւ սահմանափակումների բաժանման մեթոդաբանության կատարելագործումը.

խոչընդոտների վերացման կարգի մշակումը եւ հաստատումը։

1.1.2. Հանձնաժողովի կոլեգիայի՝ հատուկ պաշտպանական, հակագնագցման եւ փոխհատուցման միջոցների կիրառման մասին որոշումների նկատմամբ վետոյի իրավունքի կիրառման կանոնակարգի սահմանումը։

1.1.3. Բեռների ավտոմոբիլային փոխադրումների ազատականացման նպատակահարմարության հարցի մշակումը տրանսպորտի ոլորտում անդամ պետությունների լիազորված մարմինների սերտ համագործակցության միջոցով՝ համագործակցության խորացման նպատակով։

1.2. Միության ներքին շուկայում բացառումների եւ սահմանափակումների կրճատումը։

1.2.1. Բացառումների եւ սահմանափակումների կրճատման մասով միջոցառումների («ճանապարհային քարտեզների») ծրագրերի մշակումը եւ իրագործումը։

1.2.2. Սահմանափակումների կիրառման շուրջ առաջացող վեճերի մասով Միության իրավունքում իրավական բացերի բացահայտումը։

1.2.3. Իրավակիրառ պրակտիկայի նկատմամբ Հանձնաժողովի կողմից առաջարկությունների մշակումը եւ անդամ պետությունների կարգավորող մարմինների կողմից տեղեկատվական-բացատրական աշխատանքի անցկացումը։

1.2.4. Պայմանագրի 29-րդ հոդվածում նշված հիմունքներով ապրանքների փոխադարձ առեւտրում անդամ պետությունների կողմից սահմանափակումներ մտցնելու եւ վերացնելու դեպքում անդամ պետությունների եւ Հանձնաժողովի փոխգործակցության կարգի մշակումը եւ ընդունումը։

1.2.5. Միության շրջանակներում ֆիզիկական անձանց կողմից ուժեղ ազդող նյութերի անդրսահմանային տեղափոխման մասին միջազգային պայմանագրի մշակման նպատակահարմարության մասին հարցի մշակումը։

1.3. Ծառայությունների միասնական շուկայի զարգացումը։

1.3.1. Ծառայությունների հատվածների (ենթահատվածների) ցանկի սահմանումը եւ լրացումը, որոնցով Միության շրջանակներում ծառայությունների միասնական շուկայի ձեւավորումն իրականացվում է ազատականացման ծրագրերին համապատասխան։

1.3.2. Ազատականացման ծրագրերի մշակումը եւ իրագործումը՝ հաշվի առնելով ծառայությունների հատվածների՝ միասնական շուկայում ներառումը։

1.3.3. Անդամ պետություններում ծառայությունների առանցքային հատվածների (այդ թվում՝ միասնական շուկայում արդեն ներառվածների) կարգավորման նպատակահարմարության հարցի մշակումը։

1.4. Ընդհանուր ֆինանսական շուկայի ձեւավորումը՝ Եվրասիական տնտեսական միության ընդհանուր ֆինանսական շուկայի ձեւավորման հայեցակարգին համապատասխան։

1.4.1. Ֆինանսական շուկայի ոլորտում անդամ պետությունների օրենսդրության ներդաշնակեցումը։

1.4.2. Ստանդարտացված լիցենզիայի մասին միջազգային պայմանագրի մշակումը եւ կնքումը։

1.4.3. Միության ընդհանուր ֆինանսական շուկայի կարգավորման հարցերով վերազգային մարմնի մասին միջազգային պայմանագրի մշակումը եւ կնքումը։

1.4.4. Անդամ պետությունների փոխադարձ հաշվարկներում ազգային արժույթների օգտագործման մոնիթորինգն ու վերլուծությունը եւ դրանց օգտագործման մասով ընդլայնումների մասին առաջարկությունների մշակումը։

1.4.5. Մեկ անդամ պետության բրոքերների եւ դիլերների՝ այլ անդամ պետությունների բորսաների (առեւտրի կազմակերպիչների) կազմակերպված սակարկություններում մասնակցության մատչելիության մասին միջազգային պայմանագրի մշակումը եւ կնքումը։

1.4.6. Միության շրջանակներում վարկային պատմություններում ներառվող տեղեկությունների փոխանակման կարգի մասին միջազգային պայմանագրի մշակումը եւ կնքումը։

1.4.7. Անդամ պետություններում կազմակերպված սակարկություններում արժեթղթերի տեղաբաշխման եւ շրջանառության փոխադարձ մատչելիության մասին միջազգային պայմանագրի մշակումը եւ կնքումը։

1.4.8. Եվրասիական տնտեսական բարձրագույն խորհրդի 2019 թվականի հոկտեմբերի 1-ի թիվ 20 որոշմամբ հաստատված՝ Եվրասիական տնտեսական միության ընդհանուր ֆինանսական շուկայի ձեւավորման հայեցակարգին համապատասխան ընդհանուր վճարային տարածքի զարգացումը։

1.4.9. Ազգային վարկանշային գործակալությունների փոխադարձ ճանաչման մասին հարցի մշակումը։

1.4.10. Միությունում վարկանշային գործակալություն ստեղծելու մասին հարցի մշակումը։

1.5. Աշխատուժի ազատ տեղաշարժի ապահովումը։

1.5.1. Ըստ անդամ պետություններում աշխատաշուկայում առավել պահանջվող մասնագիտությունների աշխատողների մասնագիտական որակավորման եւ դրա հաստատման կարգի մասով առաջարկությունների մշակումը։

1.5.2. Աշխատանքի Եվրասիական էլեկտրոնային բորսայի ստեղծման մասին հարցի մշակումը եւ «Աշխատանք առանց սահմանների» որոնման միասնականացված համակարգի ստեղծումը։

1.5.3. Մեկ այլ անդամ պետության տարածքում օրինական հիմքերով գտնվող անդամ պետության քաղաքացիներին՝ աշխատանքային գործունեության օրինական իրականացման նպատակով, առանց այդ անդամ պետության սահմաններից դուրս գալու, մուտքի նպատակի փոփոխության համար այդ անդամ պետության միգրացիայի ոլորտում իրավասու մարմիններին դիմելու հնարավորության տրամադրումը, եթե այդպիսի պարտավորություն սահմանված է մուտքի պետության օրենսդրությամբ։

1.5.4. Եվրասիական տնտեսական միության անդամ պետությունների աշխատավորների կենսաթոշակային ապահովման մասին 2019 թվականի դեկտեմբերի 20-ի համաձայնագրի ուժի մեջ մտնելու ապահովումը եւ իրագործումը։

1.5.5. Անդամ պետությունների աշխատավորների գիտական աստիճանների եւ գիտական կոչումների փոխադարձ ճանաչման մասին միջազգային պայմանագրի մշակումը եւ կնքումը։

1.5.6. Անդամ պետությունում աշխատանքներ կատարող աշխատողների իրավական վիճակի՝ Միության իրավունքում կարգավորման մասին հարցի մշակումը, եթե գործատուն գրանցված է այլ անդամ պետության տարածքում։

1.6. Պետական գնումների մատչելիության ապահովումը։

1.6.1. Բանկային երաշխիքների փոխադարձ ճանաչման ապահովման հնարավորության մշակումը։

1.6.2. Տեղեկատվական թափանցիկության եւ գնումների թափանցիկության ապահովմանն ուղղված միջոցառումների ծրագրի մշակումը եւ հաստատումը, այդ թվում՝

յուրաքանչյուր անդամ պետության կողմից վեբ-պորտալի ստեղծման միջոցով.

վեբ-պորտալում գնումների մասին տեղեկատվության, անբարեխիղճ մատակարարների ռեեստրի (այդ թվում՝ ռուսերենով) հրապարակման (տեղադրման) միջոցով.

վեբ-պորտալում գնումների ոլորտում անդամ պետության նորմատիվ իրավական ակտերի հրապարակման (տեղադրման) (այդ թվում՝ ռուսերենով) միջոցով.

սահմանափակ քանակի էլեկտրոնային առեւտրային հարթակների (էլեկտրոնային հարթակների) եւ (կամ) վեբ-պորտալի սահմանումը՝ որպես էլեկտրոնային ձեւաչափով գնումների մասին տեղեկատվության եւ այդպիսի գնումների հետ կապված էլեկտրոնային ծառայությունների մատչելիության միասնական վայր, այն դեպքում, եթե դա նախատեսված է գնումների մասին անդամ պետության օրենսդրությամբ.

գնումների մասին տեղեկատվության, անբարեխիղճ մատակարարների ռեեստրի եւ վեբ-պորտալում հրապարակվող (տեղադրվող)՝ գնումների ոլորտում անդամ պետության նորմատիվ իրավական ակտերի անարգել եւ անվճար մատչելիության կազմակերպման, ինչպես նաեւ ըստ այդպիսի տեղեկատվության, ռեեստրի եւ ակտերի տեղեկությունների առավելագույն լայն որոնման ապահովման միջոցով։

1.6.3. Ազգային ռեժիմի պայմաններով պետական գնումների նպատակով էլեկտրոնային թվային ստորագրության (էլեկտրոնային ստորագրության) փոխադարձ ճանաչման ապահովումը։

1.6.4. Անդամ պետություններում պետական գնումների լիարժեք թվայնացման մասով համալիր միջոցառումների մշակումը։

1.7. Ձեռնարկատիրության զարգացմանն աջակցությունը։

1.7.1. Գործարար եւ ներդրումային միջավայրի բարելավումը՝ հաշվի առնելով լավագույն միջազգային եւ ազգային պրակտիկաները։

1.7.2. Ձեռնարկատիրության զարգացման, փոքր եւ միջին բիզնեսի ներուժի ծավալման համար բարենպաստ մրցակցային միջավայրի ձեւավորումը։

Ուղղություն 2. Ապրանքերի շուկայի գործունեության արդյունավետության բարձրացումը

2.1. Միությունում մաքսային-սակագնային կարգավորման միասնականության ապահովումը, Եվրասիական տնտեսական միության Միասնական մաքսային սակագնից բացառումների վերացումը։

2.1.1. Անդամ պետությունների պարտավորությունների մոտարկման շրջանակներում Առեւտրի միջազգային կազմակերպությունում (ԱՄԿ) Ղազախստանի Հանրապետության սակագնային բանակցությունների մասով առաջարկությունների մշակումը։

2.1.2. Գործունեության գերակա տեսակներում (տնտեսության հատվածներում) ներդրումային նախագծերի իրագործման համար ներմուծվող ապրանքների նկատմամբ սակագնային արտոնությունների կիրառման կարգի ընդունումը։

2.1.3. Ներմուծվող ապրանքների նկատմամբ մաքսային-սակագնային կարգավորման նկատմամբ համաձայնեցված մոտեցումների մշակումը։

2.2. Միության ընդհանուր բորսային ապրանքային շուկայի ձեւավորումը։

2.2.1. Միության շրջանակներում ապրանքների ընդհանուր բորսային շուկայի, այդ թվում՝ ածանցյալ ֆինանսական գործիքների շուկաների ձեւավորման հայեցակարգի մշակումը եւ հաստատումը, որոնց բազիսային ակտիվ է ապրանքը, ինչպես նաեւ այնպիսի ապրանքների բորսային սակարկությունների զարգացման ծրագրերի մշակումը, որոնց մասով կողմերը ձեռք են բերել բորսային սակարկություններում դրանք իրացնելու պայմանավորվածություն՝ դրանում միջոցառումների ներառմամբ, այդ թվում՝ ուղղված գների բորսային եւ արտաբորսային ցուցիչների ձեւավորմանը եւ օգտագործմանը։

2.3. Միության էներգետիկ ռեսուրսների ընդհանուր շուկաների ձեւավորումը։

2.3.1. Եվրասիական տնտեսական միության մասին 2014 թվականի մայիսի 29-ի պայմանագրում փոփոխություններ (Եվրասիական տնտեսական միության ընդհանուր էլեկտրաէներգետիկ շուկայի ձեւավորման մասով) կատարելու մասին 2019 թվականի մայիսի 29-ի արձանագրությամբ նախատեսված պայմանավորվածությունների իրականացման միջոցով Միության ընդհանուր էլեկտրաէներգետիկ շուկայի ձեւավորման, գործունեության եւ զարգացման համար իրավական, տնտեսական եւ տեխնոլոգիական պայմանների ստեղծումը։

2.3.2. Եվրասիական տնտեսական բարձրագույն խորհրդի 2018 թվականի դեկտեմբերի 6-ի թիվ 18 որոշմամբ հաստատված՝ Եվրասիական տնտեսական միության գազի ընդհանուր շուկայի ձեւավորման ծրագրով նախատեսված միջոցառումների իրականացման միջոցով Միության գազի ընդհանուր շուկայի ձեւավորման, գործունեության եւ զարգացման համար իրավական, տնտեսական եւ տեխնոլոգիական պայմանների ստեղծումը։

2.3.3. Եվրասիական տնտեսական բարձրագույն խորհրդի 2018 թվականի դեկտեմբերի 6-ի թիվ 23 որոշմամբ հաստատված՝ Եվրասիական տնտեսական միության նավթի եւ նավթամթերքի ընդհանուր շուկաների ձեւավորման ծրագրով նախատեսված միջոցառումների իրականացման միջոցով Միության նավթի եւ նավթամթերքի ընդհանուր շուկաների ձեւավորման, գործունեության եւ զարգացման համար իրավական, տնտեսական եւ տեխնոլոգիական պայմանների ստեղծումը։

2.3.4. Միության էներգառեսուրսների արտադրության եւ սպառման հաշվեկշռի մշակումը։

2.3.5. Հանձնաժողովի կողմից անդամ պետությունների հետ համատեղ ծառայությունների մատուցման մասին հարցերի մշակումը, այդ թվում՝ անդամ պետություններից եւ ոչ մեկի հետ ընդհանուր սահմաններ չունեցող անդամ պետությունների բնական մենաշնորհների ոլորտում։

2.4. Մրցակցության պաշտպանությունը եւ հակամենաշնորհային կարգավորումը։

2.4.1. Միության իրավունքի փուլային կատարելագործումը՝ անդրսահմանային շուկաներում մրցակցության ընդհանուր կանոնների խախտումների կանխարգելման նպատակով, այդ թվում՝ հաշվի առնելով Հանձնաժողովի իրավակիրառ պրակտիկան։

2.4.2. Պայմանագրի 76-րդ հոդվածի 3-5-րդ կետերին համապատասխան տնտեսվարող սուբյեկտի կողմից անթույլատրելի համաձայնագիր կնքելու եւ հավասարապես դրանում մասնակցության մասին կամավոր հայտարարության դեպքում պատասխանատվությունից ազատման կարգի հաստատումը։

2.4.3. ՏՀԶԿ-ի կողմից մրցակցության ոլորտում փորձագիտական գնահատման անցկացումը։

2.4.4. Բիզնես ընկերությունների հետ, այդ թվում՝ երրորդ երկրների, մրցակցության եւ հակամենաշնորհային կարգավորման հարցերով բլոկի հանրային ընդունարանի հիման վրա Հանձնաժողովի գործունեության տարբեր հարցերի շուրջ փոխգործակցության գործիքների կատարելագործումը։

2.4.5. Անդամ պետությունների բարենպաստ մրցակցային միջավայրի ձեւավորման եւ փոխադարձ շահերի հաշվառման համար անդրսահմանային շուկաներում մրցակցության ընդհանուր կանոնների խախտման փաստի համար Հանձնաժողովի կողմից նշանակվող տուգանային պատժամիջոցների կիրառման կատարելագործման հարցի մշակումը։

Ուղղություն 3. Միության շրջանակներում մաքսային կարգավորման կատարելագործումը

3.1. Միության շրջանակներում մաքսային կարգավորման կատարելագործումը։

3.1.1. Եվրասիական տնտեսական միության մաքսային օրենսգրքի կատարելագործումը՝ հաշվի առնելով դրա կիրառման պրակտիկան եւ Միության մարմինների ակտերում համապատասխան փոփոխությունների կատարումը։

3.1.2. Միության մաքսային սահմանով ապրանքների տեղափոխման վայրերում մաքսային ենթակառուցվածքի տարրերի տեխնիկական ապահովման նկատմամբ տիպային պահանջների կատարելագործումը եւ միասնականացումը, ներառյալ՝ մարդկանց, ուղեբեռի եւ ձեռնածանրոցի ռադիացիոն հսկողության, տեսազննման (զննման), հոգեմետ եւ պայթուցիկ նյութերի որոնման եւ նույնականացման, հեռուստատեսային դիտման համակարգերը։

3.1.3. Պայմանագրին եւ Եվրասիական տնտեսական միության մաքսային օրենսգրքին եւ Միության ու դրա անդամ պետությունների կողմից երրորդ երկրների եւ ինտեգրացիոն միությունների հետ կնքված միջազգային պայմանագրերին համապատասխան մաքսային մարմինների միջեւ տեղեկատվական փոխգործակցության եւ տեղեկատվության փոխանակման կազմակերպումը։

3.1.4. Էլեկտրոնային մաքսային փաստաթղթերի միասնական կառուցվածքների եւ ձեւաչափերի որոշման քանակի ավելացման, Միության իրավունքով նախատեսված դեպքերում էլեկտրոնային մաքսային փաստաթղթերի վավերապայմանային կազմի ձեւավորման կանոնների որոշման մասով մաքսային մարմինների եւ արտաքին տնտեսական գործունեության մասնակիցների միջեւ էլեկտրոնային փաստաթղթերի շրջանառության միասնականացումը։

3.1.5. Անդամ պետությունների մաքսային մարմինների եւ անդամ պետությունների՝ էլեկտրոնային տեսքով թույլատրման փաստաթղթերի տրամադրման համար լիազորված մարմինների միջեւ անդրսահմանային փոխգործակցության ապահովումը։

3.1.6. Մաքսային միության եւ Մաքսային միության անդամ պետությունների մաքսային օրենսդրության խախտման համար քրեական եւ վարչական պատասխանատվության առանձնահատկությունների մասին 2010 թվականի հուլիսի 5-ի պայմանագրում բոլորի համար ընդհանուր՝ Մաքսային կարգավորման ոլորտում Միության իրավունքի պահանջների չպահպանման համար պատասխանատվության սահմանման բոլոր սկզբունքները եւ մոտեցումները որոշելը։

3.1.7. Միության մաքսային տարածքից արտահանվող ապրանքների ծագման երկրի որոշման ներդաշնակեցված համակարգի մասին միջազգային պայմանագրի մշակումը եւ կնքումը։

3.1.8. Միությունում ապրանքների տարանցման միասնական համակարգի զարգացումը, այդ թվում՝ հետեւյալ հիմնական ուղղություններով՝

Միության տարանցման միասնական համակարգի մասին միջազգային պայմանագրի մշակումը եւ ընդունումը.

Միության ընդհանուր գործընթացների շրջանակներում իրավաբանական առումով էական էլեկտրոնային փաստաթղթերի փոխանակման միջոցով ապրանքների տարանցման դեպքում անդամ պետությունների մաքսային ծառայությունների տեղեկատվական փոխգործակցության իրագործումը.

ապրանքների տարանցման դեպքում երաշխիքային մեխանիզմների կատարելագործումը, այդ թվում՝ այն դեպքերի սահմանումը, երբ մաքսատուրքերի, հարկերի վճարման մասով պարտավորության կատարման ապահովումը չի տրամադրվում, եւ (կամ) երբ այդպիսի ապահովումը տրամադրվում է մասնակի.

Միության անդամներ չհամարվող պետությունների տարանցիկ համակարգերի հետ Միության տարանցման միասնական համակարգի փոխգործակցության հնարավորության իրագործմանն ուղղված համալիր միջոցառումների մշակումը.

ապրանքների մաքսային տարանցման դեպքում ռիսկերի նվազեցման մասով միջոցառումների կիրառման նկատմամբ անդամ պետությունների մաքսային մարմինների մոտեցումների միասնականացումը.

Միության շրջանակներում էլեկտրոնային նավիգացիոն կապարակնիքների օգտագործմամբ՝ մաքսային տարանցման ընթացակարգով ձեւակերպված ապրանքների հետագծելիության համակարգի ստեղծումը, որով նախատեսվում է նաեւ մեկ էլեկտրոնային նավիգացիոն կապարակնիքի օգտագործման հնարավորություն տարանցիկ փոխադրման ամբողջ երթուղում, էլեկտրոնային նավիգացիոն կապարակնիքները դնելու (հանելու) կարգի եւ պայմանների սահմանում, ինչպես նաեւ դրանց կիրառման դեպքերի փուլ առ փուլ ընդլայնման հնարավորություն, այդ թվում՝ ապրանքների տեղափոխման հսկողության այլ ընթացակարգերով։

3.1.9. Ներմուծվող ապրանքների նկատմամբ Միության մաքսային տարածքում մաքսային գործառնությունների կատարման վայրերում համակարգված մաքսային հսկողության անցկացման հարցի մշակումը։

3.2. Միությունում մաքսային գործառնությունների կատարման, մաքսային հսկողության անցկացման, տեղեկատվության փոխանակման, ռիսկերի կառավարման համակարգի միասնականացման եւ կիրարկման միասնական ստանդարտի ապահովումը։

3.3. Մեկ անդամ պետության տարածքից (կամ դրա մասից) անդամ պետություններից եւ ոչ մեկի հետ ընդհանուր սահման չունեցող մեկ այլ անդամ պետության տարածք (կամ դրա մաս) Միության ապրանքների անարգել տեղափոխման ապահովման պայմանների ստեղծման մասով միջոցառումների ծրագրի մշակումը եւ իրագործումը՝ հաշվի առնելով Միության նավիգացիոն կապարակնիքների օգտագործմամբ փոխադրման հսկողությունը։

Ուղղություն 4. Շրջանառության մեջ գտնվող ապրանքների որակի, անվտանգության երաշխիքների եւ սպառողների իրավունքների պատշաճ պաշտպանության ապահովումը

4.1. Միության շրջանակներում կարգավորվող արտադրանքի նկատմամբ միասնական պարտադիր պահանջների սահմանումը եւ Միության տեխնիկական կանոնակարգերի կիրառման նկատմամբ անդամ պետություններում միատեսակ մոտեցման ապահովումը։

4.1.1. Այն արտադրանքի միասնական ցանկի արդիականացումը, որի նկատմամբ սահմանվում են Մաքսային միության հանձնաժողովի 2011 թվականի հունվարի 28-ի թիվ 526 որոշմամբ հաստատված Մաքսային միության շրջանակներում պարտադիր պահանջները՝ հաշվի առնելով նշված Միասնական ցանկում ներառված արտադրանքի առանձին տեսակների նկատմամբ Միության տեխնիկական կանոնակարգերի մշակման նպատակահարմարությունը։

4.1.2. Միության տեխնիկական կանոնակարգերի մշակման կարգում փոփոխությունների կատարումը, որոնցով ապահովվում է Միության տեխնիկական կանոնակարգերի մշակման եւ ընդունման ընթացակարգերի կատարելագործումը, ինչպես նաեւ ԱՀՄ-ում ունեցած պարտավորությունների հաշվառմամբ դրանցում փոփոխությունների կատարման ընթացակարգերի կանոնավորումը։

4.1.3. Տեխնիկական կարգավորման ոլորտում Միության մարմինների ակտերի կատարման մոնիթորինգի անցկացման կարգի ընդունումը։

4.1.4. Միության տեխնիկական կանոնակարգերի գիտատեխնիկական մակարդակի գնահատման անցկացման կարգի ընդունումը՝ դրա պարբերականության եւ դրանց կից ստանդարնտների ցանկերի որոշմամբ։

4.1.5. Միության տեխնիկական կանոնակարգերի մեկնաբանման եւ կիրառման նկատմամբ միատեսակ մոտեցման մեխանիզմի ընդունումը։

4.1.6. Տեխնիկական կարգավորման ոլորտներում վերահսկվող օբյեկտների համապատասխանության գնահատման պահանջների եւ ընթացակարգերի ու անասնաբուժական, սանիտարական եւ կարանտինային բուսասանիտարական միջոցառումների կրկնօրինակման վերացման նպատակով Միության իրավունքի կատարելագործումը։

4.1.7. Եվրասիական միջկառավարական խորհրդի 2017 թվականի հոկտեմբերի 25-ի թիվ 4 որոշմամբ հաստատված՝ Միության թվային օրակարգի իրականացման շրջանակներում նախաձեռնությունների մշակման կարգին համապատասխան Միությունում տեխնիկական կարգավորման ոլորտում թվային ծառայությունների համակարգի ստեղծման մասով նախաձեռնությունների քննարկումը։

4.2. Անցում արտադրանքի համապատասխանության գնահատման նոր մոտեցումներին։

4.2.1. Համապատասխանության գնահատման ոլորտում թույլատրման փաստաթղթերի էլեկտրոնային ձեւերին անցման մասին նորմերի սահմանումը։

4.2.2. Սերիական թողարկման արտասահմանյան արտադրության համապատասխանության գնահատման մեխանիզմների մշակումը։

4.2.3. Միության ինտեգրացիոն տեղեկատվական համակարգի կիրառման միջոցով թույլատրման փաստաթղթերի տրամադրման ոլորտում ազգային տեղեկատվական համակարգերի ինտեգրումը։

4.3. Արտադրանքի որակի ապահովման համակարգերի զարգացումը։

4.3.1. Արտադրանքի որակի ապահովման եվրասիական համակարգի ստեղծման հայեցակարգի ընդունումը, որով նախատեսվում է նաեւ արտադրանքի որակի ենթակառուցվածքի զարգացումը։

4.4. Միության շրջանակներում ստանդարտացման եւ չափագիտության ոլորտի զարգացումը։

4.4.1. Ստանդարտացման աշխատանքների համակարգային պլանավորումը, առաջադեմ միջազգային եւ տարածքաշրջանային ստանդարտների կիրառում ապահովող նորմերի ընդունումը։

4.4.2. Ստանդարտացման եւ չափագիտության ոլորտում գիտահետազոտական աշխատանքների անցկացումը։

4.5. Հավատարմագրված կազմակերպությունների (համապատասխանության գնահատման մարմինների) գործունեության արդյունքների նկատմամբ վստահության բարձրացման եւ դրանց աշխատանքի արդյունավետության բարձրացման ապահովումը։

4.5.1. Կիրառվող ընթացակարգերի համարժեքությանը հասնելու նպատակով հավատարմագրման մարմինների՝ մշտական հիմունքով փոխադարձ համեմատական գնահատումների անցկացում։

4.5.2. Միության համապատասխանության գնահատման մարմինների միասնական ռեեստրի վարման, այդ թվում՝ նշված ռեեստրում ազգային մակարդակով հավատարմագրված՝ համապատասխանության գնահատման մարմինների ընդգրկման եւ համապատասխանության գնահատման անբարեխիղճ մարմիններին այնտեղից հանելու մեխանիզմի կատարելագործման մասով առաջարկությունների մշակումը։

4.6. Արտադրանքի նկատմամբ պարտադիր պահանջների, համապատասխանության պարտադիր գնահատման անցկացման կանոնների եւ ընթացակարգերի խախտման համար պատասխանատվության սահմանման մասով անդամ պետությունների օրենսդրության ներդաշնակեցման ապահովումը։

4.6.1. Արտադրանքի նկատմամբ պարտադիր պահանջների, համապատասխանության պարտադիր գնահատման անցկացման կանոնների եւ ընթացակարգերի խախտման համար պատասխանատվության սահմանման մասով անդամ պետությունների նման (համադրելի) օրենսդրության սահմանման նպատակով ընդհանուր սկզբունքներ եւ մոտեցումներ սահմանող՝ Միության իրավունքի մաս կազմող ակտի մշակումը։

4.7. Միության տեխնիկական կանոնակարգերի պահանջների պահպանման նկատմամբ վերահսկիչ միջոցառումների իրականացման շրջանակներում անդամ պետությունների մարմինների համակարգված արդյունավետ փոխգործակցության կազմակերպումը։

4.7.1. Միությունում վտանգավոր արտադրանքը շրջանառության մեջ դնելը եւ շրջանառությունը կանխելու նպատակով անդամ պետությունների պետական վերահսկողության մարմինների, մաքսային մարմինների եւ հավատարմագրման մարմինների փոխգործակցության կարգի սահմանումը։

4.7.2. Անդամ պետություններում ռեֆերենտ լաբորատորիաների համակարգի ստեղծման համար հիմքերի ձեւավորումը։

4.7.3. Միության տեխնիկական կանոնակարգերի պահանջների պահպանման նկատմամբ պետական հսկողության (վերահսկողության) շրջանակներում անդամ պետությունների միջեւ առաջացող վիճելի հարցերի քննարկման եւ կարգավորման մեխանիզմի մշակումը։

4.8. Քանակի եւ որակի պարամետրերի փոփոխությունների մասով չափագիտական պահանջների միասնականացման (ներդաշնակեցման) հիման վրա Միության էներգետիկ ռեսուրսների ընդհանուր շուկաների ձեւավորման ժամանակ չափագիտական ապահովման միասնական սկզբունքների սահմանումը։

4.8.1. Անդամ պետությունների պետական սահմաններին միջպետական հատումներում Միության էլեկտրաէներգետիկ ընդհանուր շուկայում էլեկտրաէներգիայի առեւտրի իրականացման ժամանակ էլեկտրաէներգիայի ցուցանիշների մասով պահանջների սահմանումը։

4.9. Էներգաարդյունավետության եւ ռեսուրսախնայողության բարձրացման նպատակով Միության շրջանակներում տեխնիկական կարգավորման մեջ շրջաբերական տնտեսության (փակ ցիկլի տնտեսության) մոդելների ներմուծումը։

4.9.1. Միության տեխնիկական կանոնակարգերում փոփոխությունների կատարման նպատակահարմարության մասով առաջարկությունների մշակումը՝ դրանք անդամ պետությունների օրենսդրությամբ սահմանված կարգով, արտադրանքի օգտահանման, այդ թվում՝ դրա վերամշակման նկատմամբ ընդհանուր մոտեցումներով լրացնելու մասով։

4.10. Միության շրջանակներում դեղամիջոցների եւ բժշկական արտադրատեսակների ընդհանուր շուկաների արդյունավետ աշխատանքի համար պայմանների ստեղծումը։

4.10.1. Միության շրջանակներում դեղամիջոցների եւ բժշկական արտադրատեսակների ընդհանուր շուկաների հետագա զարգացման հայեցակարգի ընդունումը։

4.11. Միության սահմանված պահանջներին համապատասխանող արտադրանքի ազատ տեղաշարժի համար Միության ինտեգրված տեղեկատվական համակարգի միջոցով արտադրանքի հետագծելիության ժամանակ անասնաբուժության եւ բուսասանիտարիայի ոլորտում ազգային տեղեկատվական համակարգերի ձեւավորումը եւ ինտեգրումը։

4.11.1. Միության մաքսային տարածք ներմուծված եւ Միության մաքսային տարածքում տեղաշարժվող կարանտինային հսկողության վերցված արտադրանքի հետագծելիության ազգային համակարգերի մշակումը, ներդրումը եւ ինտեգրումը՝ Միության սահմանված պահանջներին համապատասխանող արտադրանքի ազատ տեղափոխման համար։

4.11.2. «Ագարակից մինչեւ վաճառասեղան» կենդանիների եւ կենդանական ծագման արտադրանքի հետագծելիության ազգային համակարգի մշակումը եւ ներդրումը։

4.11.3. Անդամ պետությունների կողմից Միջազգային անասնահամաճարակային բյուրոյի կարգավիճակների ճանաչման մասին սերտիֆիկատների ստացումը (անհրաժեշտության դեպքում)։

4.11.4. Բուսասանիտարական հսկողության շրջանակներում երրորդ երկրներից ներմուծվող եւ անդամ պետությունների միջեւ տեղափոխվող կարանտինային հսկողության վերցված արտադրանքի հետագծելիության կարգի մշակումը։

4.11.5. Անդամ պետությունների կողմից Միջազգային անասնահամաճարակային բյուրոյի կարգավիճակների ճանաչման մասին սերտիֆիկատների ստացման դեպքում կողմերի լիազորված մարմինների միջեւ փոխգործակցության մեխանիզմի մշակումը։

4.11.6. Միության ինտեգրված տեղեկատվական համակարգի միջոցով Միության մաքսային տարածք ներմուծված եւ Միության մաքսային տարածքում տեղափոխվող կարանտինային հսկողության վերցված արտադրանքի հետագծելիության դեպքում բուսասանիտարիայի ոլորտում ազգային տեղեկատվական համակարգերի ինտեգրումը՝ Միության սահմանված պահանջներին համապատասխանող արտադրանքի ազատ տեղաշարժի նպատակով։

4.11.7. Միության ինտեգրված տեղեկատվական համակարգի միջոցով կենդանիների եւ կենդանական ծագման արտադրանքի հետագծելիության դեպքում ազգային տեղեկատվական համակարգերի ինտեգրումը։

4.12. Սպառողների իրավունքների պաշտպանությունը։

4.12.1. Սպառողների իրավունքների պաշտպանության եւ ապրանքների ու ծառայությունների որակի ապահովման ոլորտում անդամ պետությունների համատեղ գործողությունների ծրագրի մշակումը, ընդունումը եւ իրագործումը։

4.12.2. Մանրածախ առեւտրի ոլորտում սպառողների նկատմամբ տնտեսվարող սուբյեկտների կողմից կիրառվող բարեխիղճ գործարար պրակտիկայի ընդհանուր չափանիշների մշակումը։

4.12.3. Միության իրավունքի կատարելագործման մասով առաջարկությունների մշակումը, բարեխիղճ պրակտիկաների ընդհանուր չափանիշներ մշակելուց հետո Միության շրջանակներում սպառողական ապրանքների, աշխատանքների եւ ծառայությունների շուկաների մասնակիցների միջեւ փոխգործակցության բարեխիղճ պրակտիկաների օրենսգրքերի նախագծերի մշակումը։

4.12.4. Էլեկտրոնային առեւտրում սպառողների պաշտպանության նկատմամբ անդամ պետությունների ընդհանուր մոտեցումների ձեւավորումը։

4.12.5. Սպառողների իրավունքների պաշտպանության ազգային մեխանիզմների եւ ընթացակարգերի մոտարկման մասով առաջարկությունների մշակումը, մինչդատական կարգով սպառողների իրավունքների արդյունավետ պաշտպանություն, սպառողների հասարակական միությունների գործունեությանն աջակցություն ապահովող ընդհանուր հիմնարար դրույթների ձեւավորումը։

4.12.6. Լավագույն համաշխարհային պրակտիկայի վրա հիմնված առաջարկությունների հետագա մշակմամբ՝ սպառողական ապրանքների եւ ծառայությունների որակի անկախ փորձաքննության ինստիտուտների ձեւավորման եւ գործունեության ոլորտում անդամ պետությունների համաշխարհային փորձի եւ պրակտիկայի համեմատական վերլուծության անցկացումը։

4.12.7. Սպառողների իրավունքների պաշտպանության նկատմամբ ընդհանուր մոտեցումների մշակում պահանջող՝ ապրանքների եւ ծառայությունների սպառողական շուկայի ոլորտների սահմանումը։

4.13. Սանիտարական, անասնաբուժասանիտարական եւ կարանտինային բուսասանիտարական միջոցառումների կիրառման ոլորտում ակտերի խախտման համար պատասխանատվության սահմանման մասով ընդհանուր սկզբունքների եւ մոտեցումների սահմանումը։

4.13.1. Սանիտարական, անասնաբուժասանիտարական եւ կարանտինային բուսասանիտարական միջոցառումների կիրառման ոլորտում ակտերի խախտման համար պատասխանատվության որոշման մասով ընդհանուր սկզբունքներ եւ մոտեցումներ սահմանող՝ Միության իրավունքի մաս կազմող ակտի մշակումը։

4.14. Ռիսկերի վերլուծության հիման վրա սանիտարական, անասնաբուժասանիտարական եւ կարանտինային բուսասանիտարական միջոցառումների կիրառման մասով Միության իրավունքի կատարելագործումը՝ հաշվի առնելով միջազգային ստանդարտները եւ առաջարկությունները։

4.14.1. Ռիսկերի վերլուծության հիման վրա սանիտարական եւ անասնաբուժասանիտարական միջոցառումների կիրառման մասով Միության իրավունքի կատարելագործման շուրջ առաջարկությունների մշակումը՝ հաշվի առնելով միջազգային ստանդարտները եւ առաջարկությունները։

4.14.2. Բուսասանիտարական ռիսկի վերլուծության հիման վրա կարանտինային բուսասանիտարական միջոցառումների կիրառման մասով Միության իրավունքի կատարելագործման շուրջ առաջարկությունների մշակումը՝ հաշվի առնելով միջազգային ստանդարտները եւ առաջարկությունները։

4.14.3. Գիտական հետազոտությունների, այդ թվում՝ մարդու օրգանիզմի վրա շրջակա միջավայրի գործոնների վնասակար ազդեցության ռիսկի վերլուծության հիման վրա արտադրանքի անվտանգության սանիտարահամաճարակաբանական եւ հիգիենիկ պահանջների արդիականացումը։

Ողղություն 5. Միության թվային տարածքի, թվային ենթակառուցվածքների եւ էկոհամակարգերի ձեւավորումը

5.1. Միության շրջանակներում ապրանքների մակնշման եւ հետագծելիության համակարգի կատարելագործումը։

5.1.1. Միության մաքսային տարածք ներմուծվող եւ անդամ պետությունների միջեւ տեղափոխվող ապրանքների հետագծելիության ապահովումը։

5.1.2. Անդամ պետությունների ազգային կատալոգների ինտեգրման հիման վրա Միության ապրանքների միասնական թվային կատալոգի մշակումը։

5.2. Վստահության անդրսահմանային տարածքի, տեղեկատվական փոխգործակցության եւ էլեկտրոնային փաստաթղթաշրջանառության զարգացումը։

5.2.1. Տնտեսվարող սուբյեկտների՝ անդամ պետությունների պետական իշխանության մարմինների հետ տեղեկատվական փոխգործակցության ապահովման մեխանիզմների նկատմամբ պահանջների սահմանման մասով վստահության անդրսահմանային տարածքի ստեղծման, զարգացման մասով Միության մարմինների ակտերի մշակումը եւ ընդունումը։

5.2.2. Վստահության անդրսահմանային տարածքի որոշման հստակեցման մասով պայմանագրում փոփոխություններ կատարելու շուրջ առաջարկությունների մշակումը։

5.2.3. Էլեկտրոնային փաստաթղթում էլեկտրոնային թվային ստորագրության (էլեկտրոնային ստորագրության) ճանաչման եւ անդամ պետությունների կողմից սահմանված ոլորտներում անդրսահմանային տեղեկատվական փոխգործակցության ժամանակ էլեկտրոնային փաստաթղթերի իրավաբանական ուժի ապահովման մասով Միության մարմնի ակտի մշակումը եւ ընդունումը։

5.2.4. Միությունում ապրանքների ազատ տեղաշարժի նպատակով իրականացնել Միության շրջանակներում էլեկտրոնային ապրանքաուղեկից փաստաթղթերի ներդրման եւ փոխադարձ ճանաչման եւ դրանցից տեղեկությունների փոխադարձ փոխանակման մեխանիզմի մշակումը, ներառյալ՝ ապրանքաուղեկից փաստաթղթերում առկա տեղեկությունների հավաստիության հսկողության եւ երրորդ երկրներից ներմուծված՝ փոխադարձ առեւտրում ապրանքների մասով ռիսկի գնային ցուցիչների տվյալների բազաների ձեւավորման մեխանիզմի մշակումը։

5.3. Միության ինտեգրված տեղեկատվական համակարգի ստեղծումն ավարտելը եւ լիաձեւաչափ գործելն ապահովելը։

5.3.1. Միության շրջանակներում ընդհանուր գործընթացների գործարկման ժամկետների խախտման պատճառների բացահայտման, արդյունավետության գնահատման եւ դրա բարձրացման մասով որոշումների մշակման նպատակով Միության ինտեգրված տեղեկատվական համակարգի համալիր վերլուծության անցկացումը։

5.3.2. Միության շրջանակներում ընդհանուր գործընթացների օպտիմալացումը, որոնց նկատմամբ վերացել է արդիականությունը, եւ (կամ) որոնք ենթակա են լրամշակման, Միության ինտեգրված տեղեկատվական համակարգի գործելու կատարելագործման ապահովման համար անհրաժեշտ միջոցառումների համապատասխան ծրագրերի («ճանապարհային քարտեզների») մշակումը։

5.3.3. Միության շրջանակներում ընդհանուր գործընթացների գործարկման ժամկետների խախտման պատճառների վերացմանն ուղղված միջոցառումների ծրագրի («ճանապարհային քարտեզի») ընդունումը։

5.3.4. Ազգային հատվածներ եւ ինտեգրացիոն բաղադրիչներ ներառող՝ Միության տարածքայնորեն բաշխված թվային հարթակի հայեցակարգի մշակումը եւ հաստատումը։

5.4. Եվրասիական թվային էկոհամակարգերի ձեւավորումը, այդ թվում՝ Միության ինտեգրված տեղեկատվական համակարգի օգտագործմամբ։

5.4.1. Միությունում թվային տրանսֆորմացիայի շրջանակներում միջճյուղային թվային էկոհամակարգերի ստեղծումը (մասնավորապես՝ արդյունաբերական կոոպերացիայի, տրանսպորտի եւ լոգիստիկայի, աշխատանքի տեղավորման ու զբաղվածության եւ այլ ոլորտներում)։

5.4.2. Միությունում տվյալների (այդ թվում՝ անձնական տվյալների պաշտպանության մասին) շրջանառության մասին միջազգային պայմանագրի մշակումը։

5.4.3. Միության թվային նախագծերի իրագործման ժամանակ «կարգավորիչ ավազատուփերի» մեխանիզմի օգտագործման հնարավորության մշակումը։

5.4.4. Թվային ենթակառուցվածքների եւ էկոհամակարգերի ձեւավորման համար անդամ պետությունների առաջատար ՏՏ-պարկերի ներուժի օգտագործումը։

5.5. Միության շրջանակներում մտավոր սեփականության ոլորտում թվային տրանսֆորմացիան։

5.5.1. Ծառայությունների ստեղծումը, որոնք թույլ են տալիս օնլայն ռեժիմով իրականացնել անդամ պետություններում պահպանվող արդյունաբերական սեփականության օբյեկտների մասին տեղեկատվության որոնում։

5.5.2. Միության շրջանակներում՝ «Ինտերնետ» տեղեկատվական-հեռահաղորդակցական ցանցում մտավոր սեփականության օբյեկտների նկատմամբ իրավունքների խախտման դեմ պայքարի նկատմամբ համաձայնեցված մոտեցումների մշակումը։

5.6. Միության շրջանակներում էլեկտրոնային առեւտրի զարգացման համար բարենպաստ պայմանների ստեղծման ընդհանուր մոտեցումների մշակումը։

5.6.1. Միության շրջանակներում էլեկտրոնային առեւտրի զարգացման համար բարենպաստ պայմանների ստեղծման մասով միջոցառումների ծրագրի («ճանապարհային քարտեզի») մշակումը եւ ընդունումը։

5.7. Գլոբալ եւ տարածաշրջանային մակարդակներով թվային համագործակցությունը։

5.7.1. Գլոբալ եւ տարածաշրջանային մակարդակներով թվային համագործակցության նախագծերի իրագործումը։

5.8. Ինտերնետ-թրաֆիկի, այդ թվում՝ տարանցիկ, անարգել մատչելիության ապահովման մեխանիզմի մշակումը միջօպերատորական պայմանագրերի հիման վրա, ինչպես նաեւ` հաշվի առնելով ցանցերի տեխնիկական հնարավորությունները։

5.9. Միության թվային օրակարգի շրջանակներում նախաձեռնությունների մշակման եւ նախագծերի իրագործման մեխանիզմների կատարելագործումը, ներառյալ՝ թափանցիկության, կոլեգիալության, կոնկրետության եւ առաջնայնության սկզբունքների իրագործումը։

Ուղղություն 6. Տնտեսական զարգացմանը նպատակային օժանդակության ճկուն մեխանիզմների մշակումը

6.1. Անդամ պետությունների տնտեսական զարգացմանը նպատակային օժանդակության ճկուն մեխանիզմների մշակումը։

6.1.1. Անդամ պետությունների տնտեսական զարգացմանն օժանդակության մեխանիզմների ձեւավորման կոնցեպտուալ մոտեցումների մշակումը։

6.1.2. Ներառական տնտեսական զարգացման ապահովման նպատակով անդամ պետությունների տնտեսությունների զարգացմանը աջակցման սկզբունքների եւ չափանիշների որոշումը, ներառյալ՝ անդամ պետությունների տնտեսական զարգացման մակարդակների մոտարկման մեխանիզմները։

6.1.3. Պետության համար սոցիալական եւ ռազմավարական նշանակություն ունեցող տնտեսության ճյուղին վնաս հասցնելու դեպքում այդ անդամ պետության ներքին շուկայի պաշտպանության մեխանիզմի ստեղծման մասին հարցի մշակումը։

6.1.4. Միջտարածաշրջանային առեւտրատնտեսական համագործակցության զարգացման ակտիվացումը։

6.1.5. Գերակա ինտեգրացիոն ենթակառուցվածքային նախագծերի ցանկի սահմանումը։

6.1.6. Ըստ տնտեսական զարգացման եւ բնակչության եկամուտների մակարդակի անդամ պետությունների զուգամիտության համար նախադրյալների ստեղծումը։

6.1.7. ԱՀԿ-ի նորմերին եւ կանոններին համապատասխան՝ բացառիկ դեպքերում անբարեխիղճ առեւտրային պրակտիկայից անդամ պետության ներքին շուկայի պաշտպանության միջոցների կիրառման հարցերի ուսումնասիրությունը։

6.1.8. Զարգացման գործող ինստիտուտների շրջանակներում անդամ պետությունների տարածաշրջանների զարգացող տնտեսությունների զարգացման համար պայմանավորված նպատակային ֆինանսավորման մեխանիզմների եւ ծրագրերի ներդրման հարցի մշակումը, այդ թվում՝ ֆինանսավորման մեջ առկա մոտեցումների լրացման միջոցով։

6.2. Պայմանագրի շրջանակներում ռազմավարական պլանավորման համակարգի ձեւավորումը։

6.2.1. Մինչեւ 2035 թվականն անդամ պետությունների տնտեսական զարգացման հիմնական ուղղությունների մշակումը եւ դրանց իրագործման ընթացքի մասին հաշվետվությունների պատրաստումը։

6.2.2. Միացյալ ազգերի պարենային եւ գյուղատնտեսության կազմակերպության (ՖԱՕ) մեթոդաբանության սկզբունքների եւ մոտեցումների հիման վրա պարենային անվտանգության ապահովման ընդհանուր սկզբունքների եւ մոտեցումների մշակումը։

6.2.3. Միությունում հիմնական գյուղատնտեսական եւ պարենային ապրանքների արտադրության եւ սպառման հաշվեկշիռների մշակումը։

6.2.4. Տնտեսության զարգացման կանխատեսման մեթոդաբանության կատարելագործման մասով առաջարկությունների մշակումը, այդ թվում՝ մակրոտնտեսական քաղաքականության ոլորտում ընդունվող որոշումների անդրսահմանային հետեւանքները։

6.2.5. Միության գիտատեխնիկական զարգացման երկարաժամկետ կանխատեսման մշակումը եւ գիտատեխնիկական զարգացման առաջնահերթությունների եւ նպատակային ծրագրերի հիմնավորումը։

6.2.6. Միության տարածքային զարգացման կանխատեսման մշակումը։

6.2.7. Միությունում արդյունաբերության, գյուղատնտեսության եւ ենթակառուցվածքի զարգացման ընդհանուր ռազմավարության ձեւավորման նպատակահարմարության բազմակողմանի գնահատումը։

6.2.8. Միությունում արդյունաբերությանը պետական աջակցության գործիքների եւ մակարդակի գնահատումը եւ դրանց մոտարկման հնարավոր ուղղությունների մշակումը։

6.3. 2021-2025 թվականներին Միության վիճակագրության ոլորտում ինտեգրման զարգացման ծրագրի մշակումը, հաստատումը եւ իրագործումը։

6.3.1. Ըստ վիճակագրության բնագավառների մեթոդաբանության եւ ցուցանիշների կատարելագործումը եւ ներդաշնակեցումը՝ հաշվի առնելով միջազգային վիճակագրական ստանդարտները**։**

6.3.2. Միջազգային դասակարգումների (ստանդարտների) հետ ներդաշնակեցման հիման վրա Միության վիճակագրական դասակարգումների համակարգի կատարելագործումը։

6.3.3. Վիճակագրության ոլորտում Միության թվային օրակարգի իրագործումը։

6.3.4. Միության շրջանակներում ինտեգրման ուղղություններով վիճակագրության իրավական հիմքերի կատարելագործումը։

6.3.5. Միությունում կիրառվող՝ ապրանքների փոխադարձ առեւտրի վիճակագրության, այդ թվում՝ ըստ տեղեկությունների միասնական հավաքակազմ պարունակող ձեւաչափերի, ներկայացման կարգի կատարելագործումը, ինչպես նաեւ անդամ պետությունների ազգային օրենսդրությանը համապատասխան վիճակագրական տվյալների չներկայացման համար պատասխանատվության ապահովումը։

6.3.6. Ծառայությունների արտաքին առեւտրի վիճակագրության մասով միջազգային առաջարկությունների հիման վրա՝ ծառայությունների փոխադարձ առեւտրի վիճակագրության, այդ թվում՝ ըստ ծառայությունների մասով տեղեկությունների միասնականացված հավաքակազմ պարունակող ձեւաչափերի Միությունում կիրառվող կարգի կատարելագործումը, ինչպես նաեւ անդամ պետությունների օրենսդրությանը համապատասխան վիճակագրական տվյալների չներկայացման համար պատասխանատվության ապահովումը։

6.3.7. Ձեռնարկատիրական գործունեության եւ եվրասիական տնտեսական ինտեգրման գործընթացների վարման պայմանները բնութագրող առանցքային ցուցանիշների եւ ցուցիչների համակարգի ստեղծումը։

6.3.8. Միությունում ինտեգրացիոն գործընթացների՝ անդամ պետությունների տնտեսությունների զարգացման վրա ազդեցության վերլուծության եւ գնահատման անցկացման մեթոդաբանության մշակումը։

6.4. Համատեղ նպատակային նախագծերի մշակումը եւ իրագործումը։

6.4.1. Միության տնտեսական զարգացման նպատակային ծրագրերի մշակման եւ իրագործման մասով մեթոդաբանական առաջարկությունների մշակումը։

6.4.2. Եվրասիական տարածքում ենթակառուցվածքային նշանակալի նախագծերի համատեղ իրագործումը, տրանսպորտային, այդ թվում՝ անդրմայրցամաքային եւ միջպետական միջանցքների ստեղծումը, ուղեւորափոխադրումների եւ բեռնափոխադրումների ավելացումը՝ Միության տարանցիկ եւ լոգիստիկ ներուժի իրացման նպատակով։

6.4.3. Անդամ պետությունների կողմից համատեղ մասշտաբային բարձր տեխնոլոգիական նախագծերի իրագործումը, որոնք կարող են դառնալ եվրասիական ինտեգրման խորհրդանիշները։

6.4.4. Համատեղ կոոպերացիոն նախագծերի կառավարման եւ դրանց ֆինանսավորման արդյունավետ համակարգի կառուցումը, այդ թվում՝ Զարգացման եվրասիական բանկի, Կայունացման եւ զարգացման եվրասիական հիմնադրամի եւ Միությունում գործունեություն իրականացնող այլ ինստիտուտների, ինչպես նաեւ «Աստանա» միջազգային ֆինանսական կենտրոնի ներուժի օգտագործման միջոցով։

6.4.5. «Շրջանակային» բնույթ ունեցող՝ երկարաժամկետ կտրվածքով Միության գիտատեխնիկական զարգացման ռազմավարական ծրագրի մշակումը եւ իրագործումը։

6.4.6. Ներմուծման փոխարինման համատեղ նախագծերի իրագործումը։

6.4.7. Համատեղ ենթակառուցվածքային նախագծերի, ներդրումային եւ գիտատեխնիկական կոնսորցիումների իրագործման մեխանիզմի ստեղծումը։

6.5. Մակրոտնտեսական համաձայնեցված քաղաքականության իրագործումը։

6.5.1. Գնային կայունության պահպանումը, զբաղվածության բարձրացումը, սոցիալական երաշխիքների տրամադրումը, ինչպես նաեւ մարդկային ներուժի որպես տնտեսական կայուն եւ բալանսավորված աճի հիմնական գործոնի զարգացումը։

6.5.2. Անդամ պետությունների կողմից անդամ պետությունների տնտեսություններում մակրոտնտեսական անհավասարակշռությունների կանխման եւ կարգավորման մասով ազգային միջոցառումների մշակումը։

Ուղղություն 7. Համատեղ կոոպերացիոն նախագծերի եւ դրանց ֆինանսավորման կառավարման արդյունավետ համակարգի կառուցումը, բարձրարտադրողական, այդ թվում՝ տնտեսության՝ արտահանմանը կողմնորոշված հատվածների ստեղծումը եւ զարգացումը

7.1. Տնտեսության բարձրարտադրողական հատվածների զարգացման համար պայմանների ստեղծումը։

7.1.1. Հերթական ժամանակահատվածի համար Միության շրջանակներում արդյունաբերական համագործակցության հիմնական ուղղությունների մշակումը։

7.1.2. Եվրասիական միջկառավարական խորհրդի 2019 թվականի ապրիլի 30-ի թիվ 2 որոշմամբ նախատեսված՝ «Արդյունաբերական կոոպերացիայի, ենթակապալառության եւ տեխնոլոգիաների տրանսֆերի եվրասիական ցանց» նախագծի իրագործումը։

7.1.3. Արտադրական կոոպերացիաների համար անդրսահմանային խոչընդոտների նվազեցումը եւ պայմանների ձեւավորումը։

7.1.4. Միությունում գործունեություն իրականացնող՝ զարգացման միջազգային ֆինանսական ինստիտուտների, ինչպես նաեւ անդամ պետությունների ֆինանսական կենտրոնների ներուժի օգտագործումը՝ ներդրումային ակտիվության խթանման եւ անդամ պետություններում ներդրումային նախագծերի իրագործման համար ֆինանսավորում ներգրավելու նպատակներով։

7.1.5. Ընդհանուր էներգետիկ շուկաների՝ որպես անդամ պետությունների արդյունաբերական, գյուղատնտեսական եւ տրանսպորտային քաղաքականությունների զարգացման տարրերից մեկի արագացված ձեւավորումը։

7.2. Գյուղատնտեսական բույսերի սերմնաբուծության ոլորտում անդամ պետությունների մրցունակության բարձրացումը։

7.2.1. Միության իրավունքին համապատասխան՝ գյուղատնտեսական բույսերի սորտերի փորձարկման եւ սերմնաբուծության ոլորտներում անդամ պետությունների օրենսդրության միասնականացումը։

7.2.2. Սերմերի եւ (կամ) տնկանյութերի ներմուծումից կրիտիկական կախում ունեցող անդամ պետությունների տարածքներում գյուղատնտեսական բույսերի ցանկի ձեւավորումը։

7.2.3. Միության ինտեգրված տեղեկատվական համակարգի շրջանակներում գյուղատնտեսական բույսերի սերմեր արտադրողների միասնական ռեեստրի ձեւավորումը։

7.3. Անդամ պետությունների տարածքներում ցեղական անասնաբուծության արդյունավետության բարձրացումը։

7.3.1. Անհրաժեշտության դեպքում անդամ պետությունների կողմից ցեղական ռեսուրսների ներմուծումից էական կախում ունեցող անասնաբուծության ենթաճյուղերում ցեղական արտադրանքի ներմուծման փոխարինմանն ուղղված միջոցառումների իրագործումը։

7.3.2. Անդամ պետությունների կողմից անդամ պետությունների տարածքներում որպես ցեղական գործի արդյունավետ կազմակերպման բարձրացման գործոն կենդանիների հաշվառման հարցերով միջազգային կոմիտեի համընդհանուր ճանաչված առաջարկությունների եւ մեթոդիկաների ներդրումը։

7.3.3. Անդամ պետություններում անցկացվող՝ ցեղական անասնաբուծության ոլորտում սելեկցիոն-ցեղական աշխատանքի համակարգման եւ անալիտիկ ապահովման կարգի ընդունումը։

7.4. Նշանակալի ենթակառուցվածքային նախագծերի մշակումը եւ իրագործումը։

7.4.1. «Արեւելք-Արեւմուտք» եւ «Հյուսի-Հարավ» ուղղություններով անդամ պետությունների տարածքներում տրանսպորտային ենթակառուցվածքի ստեղծումը եւ զարգացումը, այդ թվում՝ «Մեկ գոտի-մեկ ուղի» չինական նախաձեռնությամբ համակցման շրջանակներում։

7.5. Արդյունաբերական կոոպերացիայի խթանման եւ արտադրողների արտադրանքի արտահանման բարձրացմանն աջակցելու մեխանիզմների ստեղծումը։

7.5.1. Կոոպերացիայի զարգացման եւ արտադրանքի համատեղ արտադրության մասով նախագծերի աջակցման մեխանիզմների մշակումը եւ ներդրումը։

7.5.2. Կոոպերացիայի վարկավորման եւ համատեղ արտադրվող արտադրանքի արտադրության մեխանիզմի մշակումը եւ ներդրումը։

7.6. Արտահանման զարգացման մասով համատեղ միջոցառումների իրագործումը։

7.6.1. Համատեղ արտադրված արտադրանքի արտահանման, ինչպես նաեւ երրորդ երկրների շուկաներում համատեղ նախագծերի իրագործման ժամանակ ազգային մակարդակով կիրառվող վարկային-ապահովագրական եւ այլ ֆինանսական աջակցության համակցումը։

7.6.2. Անդամ պետությունների կողմից իրենց օտարերկրյա արտահանման ենթակառուցվածքի համատեղ զարգացման եւ օգտագործման պրակտիկայի ընդլայնումը։

7.6.3. Տեղեկատվական աջակցության ապահովմանը եւ անդամ պետությունների ընկերությունների՝ երրորդ երկրների շուկաներ առաջմղմանն ուղղված համատեղ միջոցառումների իրագործումը։

7.7. Անդամ պետությունների ձեռնարկությունների միջեւ կոոպերացիոն կապերի զարգացման համար ավելացված արժեքի տարածաշրջանային արտադրական-տեխնոլոգիական շղթաներ ստեղծող արտադրությունների խթանման մասով առաջարկությունների մշակումը։

7.8. Անդամ պետությունների կողմից ինտեգրացիոն բաղադրիչով (կոոպերացիոն) նախագծերի իրագործումը, այդ թվում՝ հետեւյալ ճյուղերում՝

գյուղատնտեսական արտադրություն եւ մեքենաշինություն.

ավտոմոբիլաշինություն.

հաստոցաշինություն.

ավիաշինություն եւ տիեզերական գործունեություն.

թեթեւ արդյունաբերություն.

քիմիական արդյունաբերություն.

փայտանյութի մշակում եւ փայտից արտադրատեսակների արտադրություն.

էներգետիկ մեքենաշինություն եւ էլեկտրատեխնիկական արդյունաբերություն.

էլեկտրոմոբիլներ եւ լիցքային ենթակառուցվածք.

արդյունաբերական արտադրանք երկաթուղային տրանսպորտի համար.

սեւ եւ գունավոր մետաղագործություն.

շինարարական նյութերի արտադրություն.

ոսկերչական արդյունաբերություն.

դեղագործական արդյունաբերություն.

միջուկային եւ ռադիացիոն տեխնոլոգիաներ։

Ուղղություն 8. Համատեղ գիտահետազոտական աշխատանքների անցկացման խթանման համար ջանքերի միավորումը

8.1. Գիտատեխնոլոգիական համագործակցության մասով առաջարկությունների ձեւավորումը։

8.1.1. Գիտատեխնիկական զարգացման մասով առաջարկությունների մշակումը։

8.1.2. Անդամ պետությունների կողմից համաձայնեցված՝ զարգացման միջազգային ինստիտուտների՝ Զարգացման եվրասիական բանկի եւ Կայունացման ու զարգացման եվրասիական հիմնադրամի ներգրավմամբ համատեղ ծրագրերի եւ բարձրտեխնոլոգիական նախագծերի իրագործումը։

8.1.3. Նորարարական ընկերությունների տեխնոլոգիական մշակումների մոնիթորինգը եւ տեխնոլոգիական կանխատեսման ժամանակակից մեթոդների ներդրումը առաջադեմ տեխնոլոգիական հիման վրա՝ անդամ պետությունների տնտեսությունների զարգացման տեղեկատվական ապահովման նպատակով։

8.2. Գիտահետազոտական աշխատանքների անցկացման խթանումը։

8.2.1. Գիտատեխնիկական առաջընթացի համատեղ սահմանվող գերակայությունների հիման վրա գիտատեխնոլոգիական եւ նորարարական զարգացման ոլորտում անդամ պետությունների համատեղ հետազոտությունների անցկացումը։

8.2.2. Խոր եւ կիրառական գիտական հետազոտությունների ոլորտում պլանների մասին փոխադարձ տեղեկացումը։

8.2.3. Փոխադարձ հետաքրքրություն ներկայացնող ոլորտներում համատեղ հետազոտությունների եւ նորարարական նախագծերի կազմակերպման չափանիշների սահմանումը։

8.2.4. Անդամ պետությունների գիտական կազմակերպություններում եւ բուհերում փոխադարձ ստաժավորման միջոցով հետազոտողների (ներառյալ՝ մագիստրանտների, ասպիրանտների) որակավորման բարձրացման ծրագրի իրագործումը։

8.2.5. Ըստ միասնական միջպետական ծածկագրչի գիտության, այդ թվում՝ տեխնոլոգիաների մասին տեղեկատվության տվյալների ազգային բազաների ձեւավորումը։

8.3. «Կանաչ» տեխնոլոգիաների եւ շրջակա միջավայրի պաշտպանության ոլորտում տնտեսական համագործակցության զարգացումը։

8.3.1. Էներգա- եւ ռեսուրսախնայող տեխնոլոգիաների կիրառման խթանման համար Զարգացման եվրասիական բանկի եւ Կայունացման եւ զարգացման եվրասիական հիմնադրամի գործիքների օգտագործումը։

8.3.2. «Խելացի» էներգաարդյունավետ տեխնոլոգիաների տարածումը։

8.3.3. Մեկանգամյա օգտագործման պլաստիկի, այդ թվում՝ փաթեթների ներմուծման եւ արտադրության փուլ առ փուլ արգելքի ներմուծման մասին հարցի ուսումնասիրությունը։

8.3.4. Կայուն զարգացման եւ «կանաչ» տնտեսության ծրագրերի զարգացման ապահովման գործնական աշխատանքի մեթոդների մասին առաջատար փորձի եւ տեղեկատվության փոխանակումը։

8.3.5. Կայուն զարգացման նպատակներով նախատեսված թեմատիկայի շուրջ տարեկան միջոցառման անցկացման մասին հարցի ուսումնասիրությունը եւ մշակումը՝ անդամ պետությունների պետական իշխանության մարմինների ներկայացուցիչների, բիզնես ընկերությունների, միջազգային կազմակերպությունների (նախեւառաջ՝ ՄԱԿ-ի) եւ հիմնադրամների մասնակցությամբ՝ «կանաչ» տեխնոլոգիաների մրցույթի արդյունքների ամփոփմամբ։

8.3.6. Էներգախնայողության, էներգաարդյունավետության, էներգիայի վերականգնվող աղբյուրների օգտագործման եւ շրջակա միջավայրի պաշտպանության ոլորտում անդամ պետությունների փոխգործակցությունը։

8.3.7. Միությունում «կանաչ» տնտեսության սկզբունքների ներդրման հայեցակարգի մշակումը։

Ուղղություն 9. Ընդունված պայմանավորվածությունների կատարումը երաշխավորող՝ Միության առավելագույն գործուն ինստիտուցիոնալ համակարգի ապահովումը

9.1. Հանձնաժողովի գործունեության արդյունավետության բարձրացումը։

9.1.1. Հանձնաժողովի կոլեգիային՝ անդամ պետությունների կողմից Միության իրավունքի պահպանման նկատմամբ մոնիթորինգ իրականացնելու մասով լիազորություններով օժտելը։

9.1.2. Հանձնաժողովի կոլեգիայի անդամների եւ Հանձնաժողովի պաշտոնատար անձանց՝ իրենց կողմից Միության իրավունքի չպահպանման եւ Միության մարմինների ակտերի չկատարման համար պատասխանատվություն նախատեսող մեխանիզմի ստեղծումը։

9.1.3. Հանձնաժողովի կոլեգիային՝ Միության ներքին շուկայի գործելու շրջանակներում անդամ պետությունների կողմից Միության մարմինների ընդունած՝ պարտավորությունների կատարմանը վերաբերող որոշումները չկատարելու դեպքում Միության դատարան դիմելու իրավունքով օժտելը։

9.1.4. Հանձնաժողովի կոլեգիային՝ անհրաժեշտ միջոցների ընդունման նպատակով ներքին շուկայի գործելու շրջանակներում անդամ պետությունների պարտավորությունների կատարմանը վերաբերող հարցերի մասով Միության դատարանի որոշման չկատարման դեպքում Եվրասիական տնտեսական բարձրագույն խորհուրդ դիմելու իրավունքով օժտելը։

9.1.5. Հանձնաժողովի աշխատակիցների անցումը ժամկետային պայմանագրերի։

9.1.6. Նորմատիվ իրավական բնույթ ունեցող՝ Միության մարմինների ակտերի ձեռնարկատիրական գործունեության վարման պայմանների վրա փաստացի ազդեցության գնահատման մեխանիզմի ներդրումը։

9.1.7. Կարգավորիչ ազդեցության գնահատման ընթացակարգի անցկացման շրջանակներում Հանձնաժողովի ակտերի նախագծերի հանրային քննարկման համար տեղեկատվական պորտալի ստեղծումը։

9.1.8. Հանձնաժողովի պաշտոնատար անձանց եւ աշխատակիցներին ներկայացվող որակավորման պահանջների կատարելագործումը եւ Հանձնաժողովի կադրային կազմի ձեւավորման ընթացակարգերի արդյունավետության բարձրացումը։

9.1.9. Հանձնաժողովի ֆինանսատնտեսական գործունեության աուդիտի ընթացակարգի կատարելագործումը։

9.1.10. Միության իրավունքին համապատասխան՝ Հանձնաժողովի կոլեգիայի անդամների գործունեության արդյունավետության գնահատման մեթոդիկայի մշակումը։

9.1.11. Տնտեսվարող սուբյեկտների հայտերի համաձայն վեճերի քննության համար Միության շրջանակներում միջազգային արբիտրաժի ստեղծման մասին նախաձեռնության մշակումը։

9.1.12. Առցանց հեռարձակումների անցկացման միջոցով Հանձնաժողովի կոլեգիայի նիստերի անցկացման թափանցիկության բարձրացումը։

9.1.13. Հանձնաժողովի էթիկական օրենսգրքի մշակումը։

9.1.14. Հանձնաժողովի կողմից՝ Միության իրավունքի խախտման մասով Միությունում փոխադարձ առեւտրի, ապրանքների շրջանառության եւ ծառայությունների մատուցման հարցերը շոշափող՝ անդամ պետությունների նորմատիվ իրավական ակտերի նախագծերի մոնիթորինգի անցկացումը։

9.1.15. Միության շրջանակներում այն միջազգային պայմանագրերի նախագծերի նկատմամբ կարգավորիչ ազդեցության գնահատման ընթացակարգի՝ Միությունում անցկացման համար իրավական հիմքի ձեւավորումը, որոնք կարող են ազդեցություն գործել ձեռնարկատիրական գործունեության վարման պայմանների վրա։

9.2. Միության դատական համակարգի արդյունավետության բարձրացումը։

9.2.1. Վեճերի մինչդատական կարգավորման նպատակով (անդամ պետությունների միջեւ տնտեսական վեճերի առաջացման դեպքում) անդամ պետությունների՝ Հանձնաժողով դիմելու հնարավորության մշակումը։

9.2.2. Միության դատարանի որոշումների պարտադիր կատարման ապահովման մեխանիզմի ստեղծումը։

9.2.3. Միության դատարանի դատավորների ընտրության եւ նշանակումների մեխանիզմի կատարելագործմանը, ինչպես նաեւ Միության դատարանի դատավորների, Միության դատարանի ապարատի պաշտոնատար անձանց եւ աշխատակիցներին ներկայացվող որակավորման պահանջների կատարելագործմանը վերաբերող հարցերի մշակումը։

9.3. Բնակչության համար՝ Միության մասին տեղեկատվության լայն հասանելիության ապահովումը, Հանձնաժողովի գործունեության թափանցիկության բարձրացումը։

9.4. Հանձնաժողովի կողմից անդամ պետությունների՝ արտաքին տնտեսական գործունեության կարգավորման համակարգում «մեկ պատուհանի» մեխանիզմի իրագործման գերակա գործիքների մշակման համատեղ աշխատանքների վարումը։

9.5. Միության գործունեության գործընթացներում անդամ պետությունների քաղաքացիների, հասարակական միությունների եւ բիզնես ընկերությունների լայն ներգրավումը եւ եվրասիական ինտեգրման զարգացման հետագա ուղղությունների որոշման գործում դրանց մասնակցությունը։

Ուղղություն 10. Կրթության, առողջապահության, զբոսաշրջության եւ սպորտի ոլորտում տնտեսական համագործակցության ընդլայնումը

10.1. Բարձրագույն կրթության կրթական ծրագրերի իրագործման ժամանակ փոխգործակցության ցանցային ձեւերի զարգացումը եւ կրթության մասին պաշտոնական փաստաթղթերի տեղեկատվական մատչելիության ապահովումը, ինչպես նաեւ աշխատանքի ժամանակակից շուկայի համար կադրերի պատրաստման նպատակով հեռավար կրթական ծրագրերի զարգացումը։

10.1.1. Հեռավար կրթության զարգացումը, այդ թվում՝

առցանց ծրագրի համատեղ մշակումը՝ հանրամատչելի գլոբալ կրթական հարթակներում (Coursera, edX եւ այլն) հետագա տեղադրմամբ.

անդամ պետությունների գործընկերային բուհերի առանձին ծրագրերով բուհերի ուսանողների հեռավար ուսուցման եւ (կամ) ուսումնական (գիտական) պրակտիկայի հնարավորության ուսումնասիրությունը։

10.1.2. «Ինտերնետ» տեղեկատվական-հեռահաղորդակցական ցանցում պրոֆիլային պորտալներում կրթության մասին պետական փաստաթղթերի (պետականին հավասարեցված՝ կրթության մասին փաստաթղթերի), ինչպես նաեւ այդպիսի փաստաթղթեր տիրապետողների ակադեմիական եւ մասնագիտական իրավունքների մասին պաշտոնական նյութերի տեղադրման շուրջ հարցի մշակումը։

10.1.3. Անդամ պետությունների աշխատավորներին կրթության հաստատությունների (կրթության ոլորտում կազմակերպությունների) կողմից տրված՝ կրթության մասին փաստաթղթերի իսկության հեռավար ստուգման մեխանիզմի ստեղծման մասին հարցի մշակումը։

10.1.4. Անդամ պետությունների կողմից՝ Միության շրջանակներում աշխատանքային ռեսուրսների շուկայի գործունեության արդյունավետության բարձրացման նպատակով մասնագիտական գործունեության (այդ թվում՝ բժշկական, մանկավարժական, իրավաբանական եւ դեղագործական կրթության ոլորտում) տարբեր տեսակների մասով մասնագետների որակավորումների հետեւողական մոտարկման անհրաժեշտության մասին հարցի մշակումը։

10.2. Կրթական ոլորտում Միության միասնական տեղեկատվական համակարգի ստեղծումը։

10.2.1. Անդամ պետությունների ազգային կրթական ստանդարտների եւ հիմնական հանրակրթական ծրագրերի մասին իր մեջ տեղեկություններ ներառող՝ կրթության ոլորտում միասնական տեղեկատվական պորտալի ստեղծման մասին հարցի մշակումը։

10.2.2. Աշխատանքի եւ ծառայությունների շուկայի զարգացմանն ուղղված առաջարկությունների մշակման նպատակով անդամ պետությունների կրթության համակարգերի եւ ծրագրերի համադրելիության վերլուծության իրականացումը։

10.3. Առողջապահության ոլորտում տնտեսական համագործակցության զարգացումը։

10.3.1. Անդամ պետությունների քաղաքացիների համար առողջապահության ոլորտում ժամանակակից նվաճումների հասանելիության ապահովման մասով առողջապահության ոլորտում համագործակցության մասով միջոցառումների ծրագրի մշակումը եւ ընդունումը։

10.3.2. Աշխատանքի տեղավորման պետությունում անդամ պետությունների աշխատավորներին եւ նրանց ընտանիքի անդամներին բժշկական օգնության ցուցաբերման ոլորտում փոխգործակցության նկատմամբ մոտեցումների մշակումը։

10.3.3. Առաջատար մեթոդների եւ մասնագիտացված գիտելիքների մատչելիության ապահովման համար առողջապահության ոլորտում արդիական հարցերի շուրջ միջազգային ֆորումների կազմակերպմանը եւ անցկացմանը վերաբերող հարցերի ուսումնասիրությունը։

10.3.4. Անդամ պետությունների համար փոխադարձ հետաքրքրություն ներկայացնող՝ Միության թվային օրակարգի շրջանակներում՝ դեղագործության ոլորտում համատեղ նախաձեռնությունների եւ նախագծերի մշակումը եւ իրագործումը։

10.3.5. Առաջատար տեխնոլոգիաների օգտագործմամբ՝ կոոպերացիոն հիմունքով բժշկական վերականգնողական կենտրոնների զարգացման մասին հարցի ուսումնասիրությունը։

10.3.6. Ծխախոտային, ալկոհոլային եւ հոգեմետ ազդեցության դեմ պայքարում միջազգային փորձի կիրառման մասին հարցի ուսումնասիրությունը։

10.3.7. Միության շրջանակներում գործունեություն իրականացնող զարգացման միջազգային ֆինանսական ինստիտուտների օգտագործմամբ՝ առողջապահության ոլորտում համատեղ նախաձեռնությունների եւ կոոպերացիոն նախագծերի աջակցության եւ ֆինանսավորման արդյունավետ մեխանիզմների ստեղծումը (նախեւառաջ՝ ինֆեկցիոն հիվանդությունների կանխարգելման, ախտորոշման եւ բուժման մասով նորարարական մշակումների գիտական հետազոտությունների եւ ներդրման ոլորտում)։

10.3.8. Անդամ պետությունների կողմից համաճարակային ներուժով ինֆեկցիոն հիվանդությունների ախտորոշման, կանխարգելման եւ դրանց արձագանքելու համար գիտագործնական եւ կադրային ներուժի մեծացման ոլորտում օժանդակության ցուցաբերմանն ուղղված համատեղ նախագծերի իրագործումը։

10.3.9. Ուսուցման ժամանակակից տեխնոլոգիաների օգտագործմամբ բժշկական եւ դեղագործական շարունակական կրթության ոլորտում անդամ պետությունների համագործակցության զարգացումը։

10.3.10. Ինֆեկցիոն հիվանդությունների հարուցիչների նոր տեսակների մասին գիտական տվյալների փոխանակման համար փոխգործակցությունը եւ ինֆեկցիոն հիվանդությունների կանխարգելման, ախտորոշման եւ բուժման նորարարական մոտեցումների մշակման ոլորտում համատեղ գիտական հետազոտությունների անցկացումը։

10.4. Աշխատանքային միգրացիայի ոլորտում առողջության պահպանման եւ բժշկական սպասարկման նկատմամբ ընդհանուր մոտեցումների կատարելագործումը։

10.4.1. Սոցիալապես վտանգավոր հիվանդությունների (պալարախտի, ՄԻԱՎ-վարակի, հիմնականում սեռական ճանապարհով փոխանցվող ինֆեկցիաների) տարածմանը հակազդելու մասով անդամ պետությունների բժշկական եւ համաճարակաբանական ծառայությունների անդրսահմանային փոխգործակցության արդյունավետ մեխանիզմների ստեղծումը։

10.5. Աշխատանքի տեղավորման պետությունում անդամ պետությունների աշխատավորների եւ նրանց ընտանիքների անդամների համար բժշկական ծառայությունների որակի եւ մատչելիության բարձրացման համար պայմանների ստեղծումը։

10.5.1. Աշխատանքի տեղավորման պետությունում անդամ պետությունների աշխատավորներին եւ նրանց ընտանիքների անդամներին անվճար բժշկական օգնության մատուցման շրջանակներում բժշկական ծառայությունների նվազագույն ստանդարտ հավաքակազմի սահմանման մասին հարցի մշակումը։

10.5.2. Մշտական բնակության պետության սահմաններից դուրս բնակչության համար բարձր որակավորում ունեցող մասնագետների ծառայությունների մատչելիության ընդլայնման նպատակով հեռաբժշկության տեխնոլոգիաների օգտագործման, բժշկական մասնագետների առցանց կոնսիլիումների ձեւավորման հնարավորության ուսումնասիրությունը։

10.5.3. Քաղաքացիներին բարձրտեխնոլոգիական բժշկական օգնության ցուցաբերման ոլորտում անդամ պետությունների համագործակցության իրականացումը։

10.6. Ժամանակակից նվաճումների մատչելիության ապահովման նպատակով զբոսաշրջության եւ սպորտի ոլորտում անդամ պետությունների տնտեսական համագործակցության ընդլայնումը։

10.6.1. Համատեղ եվրասիական զբոսաշրջային երթուղիների մշակումը։ Զբոսաշրջային երթուղիների եւ օբյեկտների մասին միասնական տեղեկատվական ռեսուրսի ստեղծման մասով հարցի մշակումը։

10.6.2. Զբոսաշրջային ծառայությունների տրամադրման որակի ստանդարտների մասով առաջարկությունների մշակումը։

10.6.3. Քաղաքացիների համար տվյալ ոլորտում ժամանակակից նվաճումների մատչելիության ապահովման նպատակով սպորտի ոլորտում անդամ պետությունների համագործակցության հիմնական ուղղությունների մշակումը եւ ընդունումը։

10.6.4. Ֆիզիկական կուլտուրայի եւ սպորտի ոլորտում մասնագետների պատրաստման, վերապատրաստման եւ որակավորման բարձրացման դեպքում փոխգործակցության հնարավորությունների ուսումնասիրությունը։

10.6.5. Միության շրջանակներում զբոսաշրջության զարգացման հայեցակարգի մշակումը։

Ուղղություն 11. Միության՝ որպես ժամանակակից աշխարհի զարգացման առավել նշանակալի կենտրոններից մեկի ձեւավորումը

11.1. Միությանն առընթեր դիտորդ պետության ինստիտուտի ներուժի օգտագործումը։

11.1.1. Միությանն առընթեր դիտորդ պետության կարգավիճակ ստացած պետությունների հետ երկխոսության զարգացումը, Միությունում անդամության եւ Միությանն առընթեր դիտորդ պետության կարգավիճակի ստացման մասսայականացումը։

11.2. Միության եւ դրա անդամ պետությունների՝ երրորդ կողմերի հետ միջազգային պայմանագրերի կիրարկումը։

11.2.1. Միության կողմից արտաքին տնտեսական գործունեության մասնակիցների շահերի պաշտպանության եւ առաջմղման նպատակով անդամ պետությունների համար երրորդ երկրների շուկաների մատչելիության համար երրորդ երկրների հետ Միության առեւտրային համաձայնագրերով, ինչպես նաեւ Միության մարմինների ակտերով նախատեսված գործիքների օգտագործումը։

11.2.2. Ապրանքների ծագման վերիֆիկացման եւ սերտիֆիկացման էլեկտրոնային համակարգերի գործունեության ապահովման համար Միության տեղեկատվական ռեսուրսների օգտագործումը։

11.3. Առանձնաշնորհային առեւտրային ռեժիմների ձեւավորման, առեւտրատնտեսական համագործակցության զարգացման եւ բազմակողմանի խորացման հարցերի շուրջ երրորդ երկրների եւ դրանց ինտեգրացիոն միությունների հետ Միության եւ դրա անդամ պետությունների պայմանագրային իրավական բազայի հետագա ձեւավորումը։

11.3.1. Եգիպտոսի Արաբական Հանրապետության եւ Իսրայելի Հանրապետության հետ բանակցություններ ավարտելը եւ ազատ առեւտրի գոտու ստեղծումը (երրորդ երկրների հետ Միության միջազգային պայմանագրերի կնքումը)։

11.3.2. Հնդկաստանի Հանրապետության հետ ազատ առեւտրի գոտու ստեղծման մասին բանակցությունների անցկացումը։

11.3.3. Մինչեւ 2025 թվականը միջնաժամկետ կտրվածքով Միության հիմնական գործընկերների հետ առեւտրատնտեսական համագործակցության զարգացման նկատմամբ մոտեցումներ սահմանող ռազմավարական փաստաթղթի հաստատումը։

11.3.4. Ըստ ազատ առեւտրի մասին համաձայնագրերի նոր գործընկերների սահմանումը, ազատ առեւտրի մասին համաձայնագրերի կնքման նպատակահարմարության ուսումնասիրության համար վերջիններիս հետ համատեղ հետազոտությունների անցկացումը, վերջիններիս հետ համաձայնագրերի կնքման մասին բանակցությունների անցկացումը։

11.3.5. Պայմանագրի 38-րդ հոդվածի շրջանակներում անդամ պետությունների համակարգմանն օժանդակելու նպատակով ծառայությունների առեւտրի եւ ներդրումների ռեժիմի մասով օտարերկրյա պետությունների (օտարերկրյա պետությունների միության) հետ շահագրգիռ անդամ պետությունների բանակցություններում վերջիններիս նախաձեռնությամբ հանձնաժողովի ներգրավումը։

11.4. Փոխգործակցությունն այն երրորդ երկրների հետ, որոնց հետ սահմանված են համագործակցության մեխանիզմներ, կամ որոնք Միության հետ փոխգործակցության հանդեպ հետաքրքրություն են դրսեւորում, այդ թվում՝ համագործակցության մասին հուշագրերի իրականացումը։

11.4.1. Առանցքային տնտեսական միջոցառումների շրջանակներում Հանձնաժողովի գծով կազմակերպվող եվրասիական հիմնախնդրի մասով հանրային միջոցառումներին օտարերկրյա գործընկերների ներգրավումը։

11.4.2. Եվրասիական տնտեսական միության գործարար խորհրդի գծով երրորդ երկրների գործարար շրջանակների հետ բիզնես երկխոսության ինտենսիֆիկացումը, այդ թվում՝

Եվրասիական տնտեսական միության գործարար խորհրդի շրջանակներում Միության եւ այն երրորդ երկրների միջեւ բիզնես կապերի զարգացման մեխանիզմների ձեւավորումը, որոնց հետ առկա են փոխգործակցության կայուն մեխանիզմներ, կամ որոնք հետաքրքրություն են ցուցաբերում Միության հետ համագործակցության հանդեպ.

Եվրասիական տնտեսական միության գործարար խորհրդի գծով անդամ պետությունների եւ երրորդ երկրների միջեւ ուղղակի գործարար կապերի հաստատումը ճյուղային համագործակցության ակտիվացման նպատակով` հաշվի առնելով Հանձնաժողովի իրավասությունը։

11.5. Պայմանագրով սահմանված ոլորտներում ԱՊՀ մասնակից պետությունների հետ տնտեսական համագործակցության մեխանիզմների զարգացումը։

11.5.1. Հանձնաժողովի եւ ԱՊՀ գործադիր կոմիտեի ներկայացուցիչների մասնակցությունն իրենց իրավասության շրջանակներում Միության եւ ԱՊՀ աշխատանքային մարմինների նիստերին։

11.5.2. ԱՊՀ մասնակից պետությունների հետ փորձի եւ տեղեկատվության փոխանակումը, փոխադարձ հետաքրքրություն ներկայացնող հարցրի շուրջ խորհրդակցությունների անցկացումը։

11.5.3. Ապրանքների շուկաների գործունեության արդյունավետությունը, շրջանառության մեջ դրված ապրանքների անվտանգությունը, սպառողների տեղեկացվածությունը եւ իրավունքների պատշաճ պաշտպանությունը բարձրացնելու նպատակով ԱՊՀ մասնակից պետությունների հետ Միության փոխգործակցությունը։

11.6. Առաջատար տարածաշրջանային տնտեսական միությունների հետ համակարգային երկխոսության զարգացումը։

11.6.1. Լավագույն ինտեգրացիոն պրակտիկաների վերլուծությունը եւ օգտագործումը։

11.6.2. Եվրոպական միության հետ երկխոսության հաստատումը.

Հանձնաժողովի եւ Եվրոպական հանձնաժողովի միջեւ երկխոսության զարգացումը (ներառյալ՝ Եվրոպական միության մասնագիտացված մարմինների հետ փոխգործակցությունը) տեխնիկական կարգավորման, սանիտարական եւ անասնաբուժական միջոցառումների, դեղամիջոցների եւ բժշկական արտադրատեսակների շրջանառության, մրցակցության, առեւտրային քաղաքականության որոշ ասպեկտների ոլորտներում, ինչպես նաեւ Միության գործունեության այլ ուղղություններով.

Եվրոպական միության այն երկրների կառավարությունների հետ երկխոսության զարգացումը, որոնց հետ Հանձնաժողովը ձեւավորել է փոխգործակցություն, ինչպես նաեւ Եվրոպական միության այն երկրների կառավարությունների հետ, որոնք հետաքրքրություն են դրսեւորում Հանձնաժողովի հետ փոխգործակցության զարգացման գործում.

Միության եւ Եվրոպական միության անդամ պետությունների եւ մարմինների ներկայացուցիչների մասնակցությամբ միջազգային համաժողովների եւ այլ միջոցառումների անցկացումը։

11.6.3. Հարավարեւելյան Ասիայի պետությունների ասոցիացիայի հետ առեւտրատնտեսական համագործակցության խորացումը.

Հարավարեւելյան Ասիայի պետությունների ասոցիացիայի հետ համատեղ գործարար ֆորումների անցկացումը եւ այլ համատեղ միջոցառումների իրականացումը, փոխադարձ հետաքրքրություն ներկայացնող ոլորտներում տեղեկատվության եւ փորձի փոխանակում ենթադրող աշխատանքային ծրագրերի մշակումը։

11.6.4. Պայմանագրով սահմանված ոլորտներում Շանհայի համագործակցության կազմակերպության հետ երկխոսության զարգացումը.

Շանհայի համագործակցության կազմակերպությունում Ռուսաստանի Դաշնության, Ղազախստանի Հանրապետության եւ Ղրղզստանի Հանրապետության ներկայացուցչությունների հարթակների ներուժի օգտագործումը պաշտոնական եւ գործարար շրջանակների ներկայացուցիչների, ինչպես նաեւ Շանհայի համագործակցության կազմակերպության երկրների եւ անդամ պետությունների փորձագիտական ընկերակցության մասնակցությամբ հանրային միջոցառումների անցկացման նպատակով։

11.6.5. Հարավամերիկյան ընդհանուր շուկայի (ՄԵՐԿՈՍՈՒՐ), Խաղաղօվկիանոսյան ալյանսի եւ Անդյան միության հետ համագործակցության խորացումը, այդ թվում՝ համատեղ բիզնես ֆորումների կազմակերպման միջոցով տնտեսական համագործակցության առավել արդյունավետ ներքին զարգացման եւ խորացման համար ուղիղ կապերի հաստատման եւ փորձի փոխանակման գործում գործարար շրջանակներին օժանդակություն ցուցաբերելու նպատակով։

11.6.6. Աֆրիկյան միության հետ փոխգործակցության զարգացումը.

ենթակառուցվածքի եւ գյուղատնտեսության, առեւտրի, ներդրումների եւ ձեռնարկատիրության զարգացման, տարածաշրջանային տնտեսական ինտեգրման ոլորտներում փոխգործակցության ակտիվացումը.

գործարար շրջանակների ներկայացուցիչների միջեւ ուղիղ կապերի հաստատմանն օժանդակելը եւ փորձի փոխանակումը։

11.6.7. Լատինական Ամերիկայի, Ասիայի, Աֆրիկայի եւ Մերձավոր Արեւելքի առաջատար տարածաշրջանային տնտեսական ինտեգրացիոն միությունների հետ երկխոսության հաստատումը։

11.7. Գլոբալ տնտեսության ոլորտում միջազգային կազմակերպությունների եւ վերլուծական կենտրոնների հետ փոխգործակցության խորացումը։

11.7.1. ՄԱԿ-ի Գլխավոր ասամբլեայի կողմից Միությանը դիտորդի կարգավիճակի շնորհումը: Միության կողմից՝ առանց համապատասխան հաստիքային թվաքանակով ներկայացուցչության ստեղծման ՄԱԿ-ի Գլխավոր ասամբլեային առընթեր դիտորդի կարգավիճակի ստացման մասին ՄԱԿ-ի բանաձեւի ընդունմանն ուղղված միջոցառումների՝ անդամ պետությունների արտաքին քաղաքական գերատեսչությունների հետ փոխգործակցությամբ իրագործումը։

11.7.2. ՄԱԿ-ի համակարգի տարածաշրջանային տնտեսական հանձնաժողովներում եւ կազմակերպություններում եւ դրանց աշխատանքային մարմիններում Միության ներկայացվածության ապահովումը.

տրանսպորտային միջոցների ոլորտում կանոնների համաձայնեցման համար Համաշխարհային ֆորումում որպես դիտորդ Միության մասնակցության հնարավորության մշակումը (WP.29 ՄԱԿ-ի ԵՏՀ).

համատեղ միջոցառումների եւ բազմակողմանի հանդիպումների անցկացումը։

11.7.3. Հանձնաժողովի հետ համապատասխան հուշագրերի շրջանակներում ՄԱԿ-ի եվրոպական տնտեսական հանձնաժողովի, Ասիայի եւ Խաղաղ օվկիանոսի համար ՄԱԿ-ի տնտեսական եւ սոցիալական հանձնաժողովի, Լատինական Ամերիկայի եւ Կարիբյան ավազանի համար ՄԱԿ-ի տնտեսական հանձնաժողովի հետ փոխգործակցության զարգացումը։

11.7.4. ՄԱԿ-ի առեւտրի եւ զարգացման խորհրդաժողովի հետ համագործակցության զարգացումը.

ներառական եւ կայուն զարգացման, ինչպես նաեւ սպառողների իրավունքների պաշտպանության ուղղություններով փոխգործակցությունը.

սպառողների իրավունքների պաշտպանության ոլորտում անդամ պետությունների օրենսդրության ներդաշնակեցման մասով առաջարկությունների մշակման ժամանակ համաշխարհային փորձի օգտագործումը.

մասնակցությունը սպառողների իրավունքների պաշտպանության ոլորտում օրենսդրության եւ քաղաքականության հարցերով փորձագետների միջկառավարական խմբի աշխատանքներին.

մրցակցության ոլորտում համագործակցության զարգացումը, ներառյալ՝ համատեղ միջոցառումների, բազմակողմանի հանդիպումների անցկացումը, այդ թվում՝ ՄԱԿ-ի մրցակցության հարցերով համալիրի F բաժնին համապատասխան Ղեկավար սկզբունքների եւ ընթացակարգերի շրջանակներում համատեղ վերլուծական աշխատանքների անցկացումը։

11.7.5. Համաշխարհային մաքսային կազմակերպության (ՀՄաքկ) հետ համագործակցության զարգացումը.

անդամ պետությունների հետ համատեղ՝ Միության կողմից Հմաքկ-ում անդամի կարգավիճակի ստացմանն ուղղված գործությունների իրականացումը.

Միության՝ ՀՄաքկ-ի հիմնադիր փաստաթղթերին միանալու հնարավորության մշակումը։

11.7.6. Եվրասիական տնտեսական հանձնաժողովի եւ Մտավոր սեփականության համաշխարհային կազմակերպության միջեւ 2019 թվականի մայիսի 7-ի փոխըմբռնման հուշագրի շրջանակներում Մտավոր սեփականության համաշխարհային կազմակերպության հետ համագործակցության զարգացումը (տեղեկատվության փոխանակումը, միջոցառումներին մասնակցությունը)։

11.7.7. ԱՀԿ-ի հետ համագործակցության ակտիվացումը.

ԱՀԿ-ի քարտուղարության եւ ԱՀԿ-ի համապատասխան աշխատանքային մարմինների հետ փոխգործակցությունը՝ Միության կողմից, ըստ Հանձնաժողովի խորհրդի կողմից հաստատվող ցանկի, ԱՀԿ առանձին մարմիններում դիտորդի կարգավիճակ ստանալու համար։

11.7.8. Հավատարմագրման միջազգային ֆորումի, Լաբորատորիաների հավատարմագրման միջազգային կազմակերպության, Հավատարմագրման եվրոպական կազմակերպության, Ստանդարտացման միջազգային կազմակերպության, Միջազգային էլեկտրատեխնիկական հանձնաժողովի եւ Օրենսդրական չափագիտության միջազգային կազմակերպության հետ համագործակցության ապահովումը։

11.7.9. Եվրոպայի խորհրդի՝ դեղամիջոցների որակի եւ առողջապահության հարցերով եվրոպական դիրեկտորատի, Բժշկական կիրառման դեղապատրաստուկների գրանցման նկատմամբ տեխնիկական պահանջների ներդաշնակեցման հարցերով միջազգային խորհրդի եւ Բժշկական արտադրատեսակների կարգավորիչների միջազգային ֆորումի հետ համագործակցության ապահովումը։

11.7.10. ՏՀԶԿ գլոբալ ֆորումների աշխատանքին, այլ միջոցառումների եւ ՏՀԶԿ կառույցների աշխատանքին մասնակցելը.

Միության իրավունքում ՏՀԶԿ միջազգային ստանդարտների կիրարկման եւ միջազգային հարթակում գլոբալ հիմնախնդիրների լուծմանը Միության մոտեցումների առաջմղման նպատակով Հանձնաժողովի եւ ՏՀԶԿ-ի համագործակցության հնարավոր ձեւաչափերի մշակումը եւ հետագա իրագործումը.

անդամ պետությունների՝ ՏՀԶԿ-ի հետ դրանց փոխգործակցության հարցերով Հանձնաժողովի հարթակում համագործակցության զարգացումը.

ՏՀԶԿ-ի մրցակցության հարցերով գլոբալ ֆորումի աշխատանքին, այլ միջոցառումների եւ մրցակցության ոլորտում ՏՀԶԿ-ի կառույցների աշխատանքին մասնակցելը.

ՏՀԶԿ-ի՝ մրցակցության հարցերով տարածաշրջանային կենտրոնի ուսումնական ծրագրերին մասնակցելը։

11.7.11. Անդամ պետությունների եւ երրորդ երկրների արտահանմանը օժանդակության ինստիտուտների փոխգործակցության ձեւաչափերի զարգացումը։

11.7.12. Միջազգային կազմակերպությունների եւ միությունների, այդ թվում ԱՊՀ-ի, Շանհայի համագործակցության կազմակերպության, Եվրոպական միության, Հարավարեւելյան Ասիայի պետությունների ասոցիացիայի, Աֆրկյան միության, ինչպես նաեւ Էլեկտրակապի միջազգային միության եւ այլ կազմակերպությունների հետ թվային տրանսֆորմացիայի հարցերի շուրջ փոխգործակցության գործընթացի ակտիվացումը եւ ֆորմալացումը։

11.8. Մեծ եվրասիական գործընկերության գաղափարի շրջանակներում տնտեսական փոխգործակցության մասով եվրասիական տարածքում ինտեգրացիոն գործընթացների կապակցման հարցերի շուրջ համակարգված աշխատանքի անցկացումը։

11.8.1. Միության՝ որպես Մեծ եվրասիական գործընկերության ինտեգրացիոն ուրվագծի ձեւավորման կենտրոններից մեկի դիրքավորումը «Մեկ գոտի-մեկ ուղի» չինական նախաձեռնության հետ կապակցման, Շանհայի համագործակցության կազմակերպության, Հարավարեւելյան Ասիայի պետությունների ասոցիացիայի հետ փոխգործակցության ամրապնդման, Եվրոպական միության եւ Ասիայի ու Եվրոպայի այլ բազմակողմանի միությունների եւ պետությունների հետ երկխոսության հաստատման միջոցով։

11.8.2. Միության՝ «Մեկ գոտի-մեկ ուղի» չինական նախաձեռնության հետ կապակցման միջոցառումների ծրագրի («ճանապարհային քարտեզի») մշակումը եւ ընդունումը, անդամ պետությունների եւ Չինաստանի Ժողովրդական Հանրապետության կողմից դրա համաձայնեցումը եւ որպես աշխատանքային ծրագիր հաստատումը։

11.8.3. Մի կողմից՝ Եվրասիական տնտեսական միության եւ դրա անդամ պետությունների եւ, մյուս կողմից՝ Չինաստանի Ժողովրդական Հանրապետության միջեւ առեւտրատնտեսական համագործակցության մասին 2018 թվականի մայիսի 17-ի համաձայնագրով նախատեսված՝ Միության եւ Չինաստանի Ժողովրդական Հանրապետության միջեւ համագործակցության հարցերով համատեղ հանձնաժողովի գործունեության ապահովումը։ Այդ հանձնաժողովի շրջանակներում առեւտրի կարգավորման ոլորտում ճյուղային համագործակցության եւ փոխգործակցության հարցերով ենթակոմիտեների ստեղծումը։

11.8.4. Մի կողմից՝ Եվրասիական տնտեսական միության եւ դրա անդամ պետությունների եւ, մյուս կողմից՝ Չինաստանի Ժողովրդական Հանրապետության միջեւ առեւտրատնտեսական համագործակցության մասին 2018 թվականի մայիսի 17-ի համաձայնագրով նախատեսված ճյուղային համագործակցության օրակարգի իրագործումը։

11.8.5. «Մեկ գոտի-մեկ ուղի» չինական նախաձեռնության հետ կապակցման նկատմամբ Միության մոտեցումների համակարգման մշտապես գործող մեխանիզմների ստեղծումը՝ հաշվի առնելով Միության եւ «Մեկ գոտի-մեկ ուղի» չինական նախաձեռնության կապակցումը որպես Մեծ եվրասիական գործընկերության ձեւավորման առանցքային տարր։

11.8.6. Ինտեգրացիոն ուղղվածություն ունեցող եւ Միության՝ «Մեկ գոտի-մեկ ուղի» չինական նախաձեռնության հետ որպես՝ մի կողմից՝ Եվրասիական տնտեսական միության եւ դրա անդամ պետությունների եւ, մյուս կողմից՝ Չինաստանի Ժողովրդական Հանրապետության միջեւ առեւտրատնտեսական համագործակցության մասին 2018 թվականի մայիսի 17-ի համաձայնագրի իրագործման արդյունքներից մեկի կապակցման շրջանակներում իրագործվող եւ իրագործման համար պլանավորվող՝ Միության ամրապնդման խնդիրները բավարարող ճյուղային համագործակցության գերակա նախագծերի ցանկի (ինտեգրացիոն նախագծերի տվյալների բանկի) ձեւավորումը եւ վարումը։ Տվյալների նշված բանկում ներառվում են Չինաստանի Ժողովրդական Հանրապետության հետ երկու եւ ավելի անդամ պետությունների նախագծերը եւ Չինաստանի Ժողովրդական Հանրապետության հետ մեկ անդամ պետության երկկողմ նախագծերը՝ այդ անդամ պետության համապատասխան հաղորդումը Հանձնաժողով ուղարկելու դեպքում։

\_\_\_\_\_\_\_\_\_\_\_\_\_\_\_\_\_\_\_